open-index/open-wikipedia-markdown huggingface dataset:
পুৰদাহ (চলচ্চিত্ৰ)

**পুৰদাহ** () হৈছে জেৰেমি গাইৰ দ্বাৰা পৰিচালিত এখন স্বতন্ত্ৰ তথ্যচিত্ৰ, য'ত কৈকাশ মিৰ্জা, সাবা মিৰ্জা আৰু আল হীনা মিৰ্জাই অভিনয় কৰিছে। পুৰদাহ শিৰোনামটোৱে আৱৰণ বা পৰ্দাক বুজায় আৰু লগতে মুছলমান মহিলাসকলে নিজকে‍ লুকুৱাই ৰাখিবলৈ পিন্ধা বস্ত্ৰ এবিধক বুজায়। তথ্যচিত্ৰখন চিনেমা ভেৰিট শৈলীত চিত্ৰগ্ৰহণ কৰা হৈছে। ২০১৮ চনৰ মাৰ্চ মাহত চিনেকুৱেষ্ট চলচ্চিত্ৰ মহোৎসৱ পুৰদাহৰ প্ৰিমিয়াৰ হৈছিল।

## সংক্ষিপ্তসাৰ
২০১১ চনত ভাৰতৰ মুম্বাইত পুৰদাহ আৰম্ভ হয় আৰু ক্ৰিকেট খেলাৰ সপোন দেখা কিন্তু নিজৰ দৰে আন কোনো মুছলমান মহিলাক চিনি নোপোৱা কাইকাছা মিৰ্জাক চিনাকি কৰাই দিয়ে আৰু তেওঁক খেলিবলৈ দিয়া হয়। মাত্ৰ শেহতীয়াকৈ দেউতাকে প্ৰথমবাৰৰ বাবে এই খেলবিধ খেলিবলৈ বুৰ্খা খুলিবলৈ অনুমতি দিয়াৰ বাবেই কাইকাছাই মুম্বাইৰ জ্যেষ্ঠ মহিলা ক্ৰিকেট দল গঢ়ি তোলাৰ লক্ষ্য ৰাখে। কাইকাছা নিজৰ সাধনাৰ বাবেই সমাজ আৰু পৰিয়ালৰ কঠোৰ বিচাৰৰ সন্মুখীন হয়। কাইকাছাৰ সকলো আশা আগন্তুক প্ৰচেষ্টাৰ ওপৰত নিৱদ্ধ হৈ আছে, কাৰণ তেওঁৰ পিতৃ-মাতৃয়ে কৈছিল তেওঁ যদিহে এই খেলৰ যোগেদি‍ কেৰিয়াৰ গঢ়িব নোৱাৰে তেন্তে তেওঁলোকে তেওঁৰ বিয়াৰ ব্যৱস্থা কৰিব।

তথ্যচিত্ৰখনত কাইকাছাৰ ভগ্নী ছাবা আৰু হীনাকে ধৰি মিৰ্জা পৰিয়ালৰ বাকীসকলকো অনুসৰণ কৰা হৈছে। ভগ্নীসকলৰ প্ৰতিগৰাকীয়ে নিজৰ কেৰিয়াৰ আৰু ভৱিষ্যতৰ লক্ষ্য ৰাখে যদিও সপোনক অনুসৰণ কৰিবলৈ চেষ্টা কৰাৰ সময়তে দৰিদ্ৰতা আৰু তীব্ৰ সমাজৰ হেঁচাত এক উঠা-নমাৰ যুঁজৰ সন্মুখীন হ’বলগীয়া হয়। ভাৰতৰ নাৰীৰ বাবে কঠোৰ বাস্তৱতাই কিদৰে মিৰ্জা পৰিয়ালৰ বাবে এক অভাৱনীয় পৰিণতিৰ সৃষ্টি কৰে তাৰ কাহিনী হৈছে পুৰদাহ।

## অভিনয়

* কাইকাছা মিৰ্জা
* সাবা মিৰ্জা
* আল হীনা মিৰ্জা

## সংগীত
*পুৰদাহ* চাউণ্ডট্ৰেক ২০১৯ চনৰ ২২ ফেব্ৰুৱাৰীত মুকলি কৰা হৈছিল।

## সমালোচনা
পৰ্যালোচনা কৰিছিল ফেণ্টম টলবুথৰ সমালোচক মেৰী এছনাৰে, যিয়ে ছবিখনক ৫ৰ ভিতৰত ৪ ৰেটিং দিছিল। এআছনাৰে তথ্যচিত্ৰখনৰ ব্যাখ্যা কৰে যে ইয়াৰ দুটা বিপৰীতমুখী খণ্ড আছে, যিবোৰক চিত্ৰগ্ৰহণৰ তিনি বছৰৰ ব্যৱধানেৰে পৃথক কৰা হৈছে। পৰ্যালোচনাটোৱে আলোকপাত কৰিছে যে কেনেকৈ ইমাৰ্চিভ কেমেৰাটো "পৰিয়ালৰ অংশ হৈ পৰে আৰু তাৰ পিছত জনসংখ্যাৰ অংশ হৈ পৰে," ভাৰতৰ ভিতৰত আৱেগৰ লগতে প্ৰসংগও প্ৰকাশ কৰে। পিছত আছনাৰে ২০১৯ চনৰ শ্ৰেষ্ঠ স্বতন্ত্ৰ ছবিৰ তালিকাত পুৰদাহ অন্তৰ্ভুক্ত কৰে।

ববী লেপিৰে ফিল্ম থ্ৰেটৰ এক সমীক্ষাত পুৰ্দাক ১০ৰ ভিতৰত ৭ নম্বৰ দিছিল। লেপিৰে লিখিছে যে ছবিখনৰ "প্ৰথমাৰ্ধৰ আখ্যানত ওজন আৰু প্ৰসংগৰ অভাৱ", কিন্তু প্ৰশংসা কৰিছিল যে "চলচ্চিত্ৰখনে পিছলৈ‍ গতি লাভ কৰে আৰু সমাপ্তি উত্থানশীল আৰু শক্তিশালী, যিয়ে ছবিখন চোৱাৰ যোগ্য কৰি তোলে"।

পুৰদাহ বৰ্তমান অনলাইন ৰিভিউ এগ্ৰিগেটাৰ ৰটেন টমেট'জত সমালোচকসকলৰ পৰা ১০০%% সমালোচকৰ অনুমোদনৰ ৰেটিং লাভ কৰিছে।

## প্ৰশংসা

* ফেণ্টম টলবুতৰ মেৰী আছনাৰৰ দ্বাৰা ২০১৯ চনৰ শ্ৰেষ্ঠ স্বতন্ত্ৰ চলচ্চিত্ৰৰ ভিতৰত এখন হিচাপে মনোনীত৷
* ২০১৯ বিগ চিন আন্তঃৰাষ্ট্ৰীয় চলচ্চিত্ৰ মহোৎসৱ লণ্ডন-গ্ৰেণ্ড জুৰীৰ বিশেষ উল্লেখ বঁটা বিজয়ী৷
* ২০১৮ চলচ্চিত্ৰৰ সৈতে নৃত্য - বিপণন বঁটাৰ বাবে বিজয়ী তৃতীয় স্থান৷

## তথ্যসূত্ৰ

শ্ৰেণী:২০১৮ বৰ্ষৰ চলচ্চিত্ৰ
শ্ৰেণী:তথ্যচিত্ৰ
লীলা গান্ধী

**লীলা গান্ধী** (; জন্ম ১৯৬৬) ভাৰতত জন্মগ্ৰহণ কৰা এগৰাকী সাহিত্যিক আৰু সাংস্কৃতিকতত্ত্ববিদ যিগৰাকী উত্তৰ ঔপনিৱেশিক তত্ত্ব বিষয়ত কৰা কামৰ বাবে বিখ্যাত। তেওঁ বৰ্তমান জন হকছৰ মানৱতা আৰু ইংৰাজীৰ অধ্যাপক আৰু ব্ৰাউন বিশ্ববিদ্যালয় পেমব্ৰোক চেণ্টাৰ ফৰ টিচিং এণ্ড ৰিচাৰ্চ অন উইমেনৰ সঞ্চালক। তেওঁ মহাত্মা গান্ধী নাতিনী।

গান্ধীয়ে পূৰ্বে চিকাগো বিশ্ববিদ্যালয়, লা ট্ৰব বিশ্ববিদ্যালয় আৰু দিল্লী বিশ্ববিদ্যালয়ত শিক্ষকতা কৰিছিল। তেওঁ শৈক্ষিক আলোচনী পোষ্টক'লনিয়েল ষ্টাডিজৰ প্ৰতিষ্ঠাপক সহ-সম্পাদক, আৰু তেওঁ ইলেক্ট্ৰনিক আলোচনী পোষ্টক'লনিয়েল টেক্সটৰ সম্পাদকীয় বোৰ্ডতো সেৱা আগবঢ়ায়। তেওঁ কৰ্ণেল বিশ্ববিদ্যালয় স্কুল অৱ ক্ৰিটিচিজম এণ্ড থিওৰীৰ এগৰাকী জ্যেষ্ঠ ফেল'।

## প্ৰাৰম্ভিক জীৱন আৰু শিক্ষা
গান্ধীয়ে মুম্বাই জন্মগ্ৰহণ কৰিছিল আৰু প্ৰয়াত ভাৰতীয় দাৰ্শনিক ৰামচন্দ্ৰ গান্ধীৰ কন্যা আৰু ভাৰতীয় স্বাধীনতা আন্দোলন নেতা মহাত্মা গান্ধী নাতিনী। তেওঁ বিশ্লেষণ আগবঢ়াইছে যে মহাত্মা গান্ধীৰ কিছুমান দৰ্শন (উদাহৰণস্বৰূপে অহিংসা আৰু নিৰামিষভোজীৰ ওপৰত) আৰু নীতি আন্তঃৰাষ্ট্ৰীয়ৰ লগতে থলুৱা উৎসৰ দ্বাৰাও প্ৰভাৱিত হৈছিল। দিল্লীৰ হিন্দু কলেজৰ পৰা স্নাতক ডিগ্ৰী আৰু অক্সফৰ্ডৰ বেলিওল কলেজৰ পৰা ডক্টৰেট ডিগ্ৰী লাভ কৰে।

তেওঁ চি. ৰাজাগোপালাচাৰী নাতিও। তেখেতৰ ককাদেউতা দেৱদাস গান্ধী মহাত্মা গান্ধীৰ কনিষ্ঠ পুত্ৰ আৰু তেখেতৰ ককাক লক্ষ্মী চি. ৰাজাগোপালাচাৰী কন্যা আছিল। 

## সমালোচনা
১৯৯৮ চনত তেওঁৰ প্ৰথম গ্ৰন্থ পোষ্টক'লনিয়েল থিওৰীঃ এ ক্ৰিটিকেল ইনট্ৰ' ডাক্সন প্ৰকাশৰ লগে লগে গান্ধীক "উত্তৰ ঔপনিৱেশিক তত্ত্ব আৰু উত্তৰ গাঁথনিবাদ, উত্তৰ আধুনিকতাবাদ, মাৰ্ক্সবাদ আৰু নাৰীবাদৰ মাজত গুৰুত্বপূৰ্ণ সংযোগ আঁকি ক্ষেত্ৰখনৰ বহল দাৰ্শনিক আৰু বৌদ্ধিক প্ৰেক্ষাপটৰ ভিত্তিত মেপিং কৰা" বুলি বৰ্ণনা কৰা হয়।

তেখেতৰ পৰৱৰ্তী গ্ৰন্থ 'এফেকটিভ কমিউনিটিজ' লিখিছিল "প্ৰথমবাৰৰ বাবে প্ৰান্তীয় জীৱনশৈলী, উপসংস্কৃতি আৰু পৰম্পৰাৰ সৈতে জড়িতসকলে—যেনে সমকামিতা, নিৰামিষ, পশুৰ অধিকাৰ, আধ্যাত্মিকতাবাদ আৰু নান্দনিকতাবাদকে ধৰি—সাম্ৰাজ্যবাদৰ বিৰুদ্ধে একত্ৰিত হৈ উপনিবেশিক প্ৰজা আৰু সংস্কৃতিৰ সৈতে কেনেকৈ শক্তিশালী বন্ধন গঢ়ি তুলিছিল"। গান্ধীয়ে ঊনবিংশ শতিকাৰ শেষৰ ফালে আৰু বিংশ শতিকাৰ আৰম্ভণিতে এডৱাৰ্ড কাৰ্পেণ্টাৰৰ এম. কে. গান্ধীৰ সৈতে আৰু মিৰা আলফাছা শ্ৰী অৰবিন্দৰ সৈতে সংযোগ কৰা কৰ্মীসকলৰ সামাজিক নেটৱৰ্কসমূহৰ সন্ধান কৰে।

এই কামৰ জৰিয়তে গান্ধীয়ে আতিথ্য আৰু "জেন'ফিলিয়া"ৰ নৈতিক চৰ্তক কেন্দ্ৰ কৰি "উত্তৰ-ঔপনিৱেশিক নিয়োজিততাৰ ধাৰণাগত আৰ্হি" প্ৰস্তাৱ কৰাৰ বাবে আৰু উত্তৰ-ঔপনিৱেশিক তত্ত্বলৈ প্ৰথমবাৰৰ বাবে এক বিচিত্ৰ দৃষ্টিভংগী অনাৰ বাবে বিখ্যাত হৈছিল।

গান্ধীৰ তৃতীয়খন গ্ৰন্থ দ্য কমন কজ-ত বিংশ শতিকাৰ প্ৰথমাৰ্ধৰ গণতন্ত্ৰৰ আন্তঃৰাষ্ট্ৰীয় ইতিহাসক নৈতিকতাৰ চশমাৰে অনুশাসিত আত্ম-ফেশ্বনিঙৰ বহল অৰ্থত উপস্থাপন কৰা হৈছে। এই গ্ৰন্থখনক "ভ্ৰান্ত সম্পৰ্কৰ পৰিঘটনাসমূহক আগস্থান দিয়া গণতন্ত্ৰৰ বিকল্প ইতিহাস" আৰু "উত্তৰ-ঔপনিৱেশিক অধ্যয়নৰ বাবে অসীম অন্তৰ্ভুক্তিৰ মূল্যৰ আটাইতকৈ পুংখানুপুংখ প্ৰতিৰক্ষা" বুলি বৰ্ণনা কৰা হৈছে।

লীলা গান্ধীও এজন প্ৰকাশিত কবি। ২০০০ চনত ৰবি দয়ালে প্ৰকাশ কৰা তেওঁৰ প্ৰথম কবিতা সংকলন মেজাৰ্ছ অৱ হোম আৰু পৰৱৰ্তী কবিতা কেইবাটাও সংকলনত অন্তৰ্ভুক্ত কৰা হৈছে।
## তথ্যসূত্ৰ
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
হন্সা ৱাডকাৰ

**হন্সা ৱাডকাৰ ** (; ১৯২৩–১৯৭১) এগৰাকী মাৰাঠী আৰু হিন্দী চলচ্চিত্ৰৰ ভাৰতীয় অভিনেত্ৰী। তেৰ বছৰ বয়সত, দ্বিভাষিক ছবি “বিজয়চি লগনে” (১৯৩৬)ত নায়িকা হিচাপে অভিনয় জীৱন আৰম্ভ কৰে। ৱাডকাৰে বম্বে টকীজ, প্ৰভাত ফিল্ম কোম্পানী আৰু নেচনেল ষ্টুডিঅ’ৰ দৰে সুনামধন্য চলচ্চিত্ৰ কোম্পানীত কাম কৰি নিজৰ নাম উজলাইছিল। তেওঁৰ কেৰিয়াৰৰ সকলোতকৈ ডাঙৰ ভূমিকা আছিল বিষ্ণুপন্ত ডামলেৰ “সন্ত সখু” (১৯৪১), য'ত তেওঁ মহিলা সন্ত সখুৰ চৰিত্ৰত অভিনয় কৰিছিল। তেওঁৰ আন স্মৰণীয় ভূমিকা আছিল, তামাচা শৈলী চলচ্চিত্ৰ  “লোকচাহিৰ ৰাম যোশী” (১৯৪৭), যাক "ক্লাছিক মাৰাঠী তামাছা মিউজিকেল" বুলি অভিহিত কৰা হয়। “সাংত্যে আইকা” (১৯৫৯) তেওঁৰ আন এখন অতি পৰিচিত তামাচা ছবি আছিল। এইদৰে তেওঁ মাৰাঠী চলচ্চিত্ৰৰ দুখন হিট ছবি লোকচাহিৰ ৰামযোশী আৰু সাংত্যে আইকাত অভিনয় কৰে। ১৯৭১ চনত ৰচিত আত্মজীৱনীৰ বাবে ৱাডকাৰে "সাংত্যে আইকা" (আপুনি সুধিব, মই কওঁ) শিৰোনামটো ব্যৱহাৰ কৰিছিল। সাংবাদিক অৰুণ সাধুৰ সহায়ত প্ৰথমে মাৰাঠী আলোচনী মানুছত এই আত্মজীৱনীখন ধাৰাবাহিকভাৱে প্ৰকাশ পাইছিল।

তেওঁক "তেওঁৰ সময়ৰ অন্যতম চাহিদা থৰা আৰু বোহেমিয়ান অভিনেত্ৰী" বুলি কোৱা হয়। ৱাডকাৰে জীৱনত বহুতো ব্যক্তিগত সমস্যাৰ মুখামুখী হবলগীয়া হৈছিল, যাৰ ভিতৰত আছিল বৈবাহিক সমস্যা, মদ্যপানৰ আসক্তি, এজন দণ্ডাধীশৰ হাতত ধৰ্ষণ অন্তৰ্ভূক্ত আছিল। তেওঁৰ বিবাহ বিচ্ছেদ হয় আৰু ছোৱালীজনীক তেওঁৰ পৰা আঁতৰাই ৰখা হয়।

শ্যাম বেনেগাল পৰিচালিত ভূমিকা (১৯৭৭) হন্সা ৱাডকাৰৰ আত্মজীৱনীৰ আধাৰত নিৰ্মিত আৰু ছবিখনত অভিনেত্ৰী স্মিতা পাটিলে ৱাডকাৰৰ চৰিত্ৰত অভিনয় কৰিছিল। ছবিখনে শ্ৰেষ্ঠ অভিনেত্ৰী (স্মিতা পাতিল) আৰু শ্ৰেষ্ঠ চিত্ৰনাট্য (সত্যদেৱ ডুবে, শ্যাম বেনেগাল আৰু গিৰীশ কৰ্নাড) এই দুটা শিতানত ৰাষ্ট্ৰীয় চলচ্চিত্ৰ বঁটা পাইছিল। ২৫তম ফিল্মফেয়াৰ বঁটাতো এই ছবিখনে শ্ৰেষ্ঠ ছবিৰ সন্মান লাভ কৰে।{{cite web |title=25th National Film Awards |url=http://iffi.nic.in/Dff2011/Frm25NFAAward.aspx?PdfName=25th_nff.pdf |publisher=Directorate of Film Festivals |accessdate=14 September 2015 |pages=6–7 |archive-url=https://web.archive.org/web/20130130000902/http://iffi.nic.in/Dff2011/Frm25NFAAward.aspx?PdfName=25th_nff.pdf |archive-date=30 January 2013 |url-status=dead

## তথ্যউৎস

## বাহ্যিক সংযোগ
* *
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ভাৰতীয় অভিনয় শিল্পী
নেহা কিৰপাল

**নেহা কিৰপাল** ()এগৰাকী ভাৰতীয় সামাজিক উদ্যোগী মহিলা। কলা আৰু মানসিক স্বাস্থ্যৰ কামৰ বাবে তেওঁ পৰিচিত। ২০০৮ চনত তেওঁ ইণ্ডিয়া আৰ্ট ফেয়াৰ প্ৰতিষ্ঠা কৰে,  লগতে তেওঁ আমাহা নামৰ মানসিক স্বাস্থ্য সংস্থা এটাৰো সহ-প্ৰতিষ্ঠাপক।  ভাৰত চৰকাৰে ভাৰতৰ মহিলাৰ বাবে আগবঢ়োৱা সৰ্বোচ্চ অসামৰিক সন্মান নাৰী শক্তিৰ সন্মানেৰে তেওঁক সন্মানিত কৰে ৷ 

## প্ৰাথমিক জীৱন আৰু শিক্ষা
ভাৰতৰ নতুন দিল্লীত জন্মগ্ৰহণ কৰা নেহা কিৰপালে দিল্লীতেই শৈশৱ কটাইছিল। চৰ্দাৰ পেটেল বিদ্যালয়ত স্কুলিয়া শিক্ষা গ্ৰহণ কৰি  পিছলৈ দিল্লীৰ লেডী শ্ৰী ৰাম কলেজত ৰাজনীতি বিজ্ঞান বিভাগত অধ্যয়ন কৰিছিল।  স্কুলীয়া আৰু বিশ্ববিদ্যালয়ৰ সময়ছোৱাত SPIC MACAYৰ সৈতে তেওঁ জড়িত আছিল।  লণ্ডনৰ কলা বিশ্ববিদ্যালয়ৰ পৰা বিপণনত স্নাতকোত্তৰ ডিগ্ৰী লাভ কৰে।  

## কেৰিয়াৰ
২০০৮ চনত কিৰপালে ইণ্ডিয়া আৰ্ট ফেয়াৰ (পূৰ্বতে ইণ্ডিয়া আৰ্ট ফেয়াৰ চামিট্) প্ৰতিষ্ঠা কৰে। সমসাময়িক শিল্পৰ ওপৰত গুৰুত্ব আৰোপ কৰাৰ বাবে এই মেলা পৰিচিত।   ভাৰতৰ শিল্প বজাৰ পুনৰুজ্জীৱিত কৰাৰ কৃতিত্ব তেওঁক দিয়া হৈছিল।  ২০১৭ চনৰ আগষ্ট মাহত কোম্পানীটোৰ ১০% অংশীদাৰিত্ব ৰাখি তেওঁ পদত্যাগ কৰে।  তাৰ পিছত ছুইজাৰলেণ্ডৰ এমচিএইচ গ্ৰুপক নিজৰ কলা ব্যৱসায় বিক্ৰী কৰে।  

তেখেতে ফেডাৰেচন অৱ ইণ্ডিয়ান চেম্বাৰ্ছ অৱ কমাৰ্চ এণ্ড ইণ্ডাষ্ট্ৰীৰ (এফআইচিচিআই) নেচনেল এডভাইজাৰী কমিটি ফৰ আৰ্টত কাৰ্যনিৰ্বাহ কৰিছিল। 

২০১৯ চনত কিৰপালে অমিত মালিকৰ সৈতে আমাহা হেল্থ (পূৰ্বৰ ইনাৰহাউৰ)ত যোগদান কৰে। আমাহা হেল্থ হৈছে সমগ্ৰ ভাৰততে থেৰাপী প্ৰদান কৰা এটা মানসিক স্বাস্থ্য সংস্থা।   

২০২৪ চনত তেওঁ ডাঃ নন্দিনী মুৰালীৰ সৈতে সহ-লেখিকা হিচাপে  "মেণ্টেল হেল্থ্: লাইভড্ এক্সপেৰিয়েন্স অৱ ৰেজিলেন্স এণ্ড হ'প" গ্ৰন্থ প্ৰকাশ কৰে। 

## বঁটা
২০১২ চনত কিৰপালক *[[:en:India Today|ইণ্ডিয়া টুডেৰ]]* ২৫ গৰাকী শক্তিশালী মহিলাৰ তালিকাত অন্তৰ্ভুক্ত কৰা হৈছিল।  ২০১৪ আৰু ২০১৫ চনত *[[Fortune India|ফৰ্চুন ইণ্ডিয়াই]]* তেওঁক ৪০ বছৰ অনুৰ্ধৰ ৪০ৰ তালিকাত স্থান দিছিল।    ২০১৪ চনত *ইণ্ডিয়া টুডেৰ* পৰা আটাইতকৈ শক্তিশালী মহিলা বঁটা লাভ কৰে।  *[[:en:Business Today (India)|বিজনেছ টুডে]]* আলোচনীয়ে ২০১২-১৪ চনৰ বাবে তেওঁক "বিজনেছৰ আটাইতকৈ শক্তিশালী মহিলা" হিচাপে ঘোষণা কৰে।    ২০১৪ চনত *[[:en:Forbes|ফৰ্বছ]]* ইণ্ডিয়া আৰ্ট এৱাৰ্ডত কিৰপালে বছৰৰ আৰ্ট এণ্টাৰপ্ৰেনিউৰ আছিল। 

২০১৫ চনত নাৰী শক্তি সন্মানেৰে সন্মানিত হৈছিল ৷ ভাৰত চৰকাৰৰ মহিলা আৰু শিশু উন্নয়ন মন্ত্ৰালয়ে এই বঁটা প্ৰদান কৰে আৰু আন্তঃৰাষ্ট্ৰীয় নাৰী দিৱসৰ দিনা ভাৰতৰ ৰাষ্ট্ৰপতি প্ৰণৱ মুখাৰ্জীয়ে তেওঁক এই বঁটা প্ৰদান কৰিছিল৷  একে বছৰতে তেওঁক বিশ্ব অৰ্থনৈতিক মঞ্চই ভাৰতৰ যুৱ গ্ল'বেল লিডাৰ হিচাপে নিৰ্বাচিত কৰে আৰু  *এনডিটিভিৰ* দ্বাৰা তেওঁক ২০১৫ চনৰ ইণ্ডিয়ান অৱ দ্য ইয়েৰ বঁটা প্ৰদান কৰা হয়।  ২০১৭ চনত কিৰপাল *এপ'ল* ' আলোচনীৰ "৪০ আণ্ডাৰ ৪০ গ্ল'বেল"ত অন্তৰ্ভুক্ত আছিল। 

অনন্ত এছপেন চেণ্টাৰৰ কমলনয়ন বাজাজ ফেল'শ্বিপৰ তেওঁ ফেলো আছিল।  ২০১৮ চনত আইজেনহাৱাৰ ইনোভেচন ফেলো হিচাপে নিৰ্বাচিত হয়।  *চিএনবিচি টিভি১৮য়ে* ২০২৪ চনত ‘ফিউচাৰ ফিমেল ফৰৱাৰ্ড’ৰ দ্বিতীয় ছিজনত লিংগ সমতা প্ৰচাৰৰ বাবে তেওঁৰ কথা উল্লেখ কৰিছিল। 

## তথ্যসূত্ৰসমূহ

শ্ৰেণী:নাৰী শক্তি পুৰস্কাৰ বিজয়ী
শ্ৰেণী:জীৱিত ব্যক্তি
হীনা গৱীত

**হীনা গৱীত** (; জন্ম: ২৮ জুন ১৯৮৭) মহাৰাষ্ট্ৰৰ এগৰাকী ভাৰতীয় জনতা পাৰ্টিৰ ৰাজনীতিবিদ। ২০১৪ চনৰ পৰা ২০২৪ চনলৈ নন্দুৰবাৰ সমষ্টিক প্ৰতিনিধিত্ব কৰি তেওঁ লোকসভাৰ সদস্য হিচাপে কাৰ্যনিৰ্বাহ কৰি আছিল। তেওঁ বিজেপিৰ ৰাষ্ট্ৰীয় মুখপাত্ৰ। 
## কৰ্মজীৱন
হীনা গৱীত নন্দুৰবাৰ বিধান সভা সমষ্টিৰ ভাৰতীয় জনতা পাৰ্টি আৰু প্ৰাক্তন জাতীয়তাবাদী কংগ্ৰেছ পাৰ্টিৰ বিধায়ক বিজয়কুমাৰ গৱীতৰ কন্যা। পেছাত তেওঁ এগৰাকী চিকিৎসক।

## ৰাজনৈতিক জীৱন
২০১৪ চনৰ লোকসভা নিৰ্বাচনত নন্দুৰবাৰৰ পৰা ৯ বাৰৰ সাংসদ মণিকৰাও হোদল্যা গৱীতক তেওঁ পৰাস্ত কৰিছিল। ১৯৮১ চনৰ পৰা মণিকৰাওৰ ভাৰতীয় জাতীয় কংগ্ৰেছে এই আসনখন দখল কৰিছিল। কিন্তু সেইবাৰ হিনাৰ লগত হোৱা প্ৰতিদ্বন্দ্বিতাত তেওঁলোক ১০৬৯০৫ ভোটৰ ব্যৱধানত পৰাভূত হয়।

ৰক্ষা খাদছেৰ সৈতে যুটীয়াভাৱে তেওঁ ১৬ সংখ্যক লোকসভাৰ আটাইতকৈ কম বয়সীয়া সাংসদ হিচাপে বিবেচিত হয়।

২০২৪ চনৰ ভাৰতীয় সাধাৰণ নিৰ্বাচনৰ সময়ত তেওঁ ভাৰতীয় জাতীয় কংগ্ৰেছৰ গোভাল পদ্বীৰ হাতত ১,৫৯,১২০ ভোটত পৰাস্ত হয়।

## বিতৰ্ক
২০১৮ চনৰ ৫ আগষ্টত যোৱা ১৬ দিন ধৰি ধূলে কালেক্টৰৰ কাৰ্যালয়ৰ বাহিৰত ধৰ্ণা পালন কৰি থকা প্ৰতিবাদকাৰীসকলে হীনা গৱীতৰ গাড়ীত আক্ৰমণ কৰে।
## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:চিকিৎসাবিদ
শ্ৰেণী:মহাৰাষ্ট্ৰৰ ব্যক্তি
শান্তা সিনহা

**শান্তা সিনহা** (; জন্ম: ৭ জানুৱাৰী ১৯৫০) এগৰাকী ভাৰতীয় শিশু শ্ৰমিক বিৰোধী কৰ্মী। জনপ্ৰিয়ভাৱে এম ভি ফাউণ্ডেশ্যন (যিটো তেওঁৰ দাদা মমিডিপুডি ভেংকটাৰংগাইয়াৰ স্মৃতিত নামকৰণ কৰা হৈছে) নামেৰে জনাজাত মমিডিপুডি ভেংকটাৰংগাইয়া ফাউণ্ডেশ্যনৰ প্ৰতিষ্ঠাপক আৰু হায়দৰাবাদ কেন্দ্ৰীয় বিশ্ববিদ্যালয়ৰ ৰাজনীতি বিজ্ঞান বিভাগৰ অধ্যাপিকা। তেওঁ একেৰাহে দুটা কাৰ্যকাল (তিনি বছৰকৈ) শিশু অধিকাৰ সুৰক্ষাৰ বাবে ৰাষ্ট্ৰীয় আয়োগৰ নেতৃত্ব দিছিল; ২০০৭ চনৰ মাৰ্চ মাহত শিশু অধিকাৰ সুৰক্ষা আয়োগ আইন, ২০০৫, সংসদৰ আইন (ডিচেম্বৰ ২০০৫)ৰ অধীনত গঠন কৰা হয়। সিনহা ইয়াৰ প্ৰথম অধ্যক্ষ আছিল। 1998 চনত ভাৰত চৰকাৰে তেওঁক পদ্মশ্ৰী অসামৰিক সন্মান প্ৰদান কৰিছিল।

## প্ৰাৰম্ভিক জীৱন
শান্তা সিনহাৰ জন্ম ১৯৫০ চনৰ ৭ জানুৱাৰীত উপকূলীয় অন্ধ্ৰ প্ৰদেশ নেল্লোৰ জিলাত । তেওঁ ছেকুন্দ্ৰাবাদৰ ছেইণ্ট এনছ হাইস্কুলত প্ৰাৰম্ভিক স্কুলীয়া শিক্ষা সম্পূৰ্ণ কৰিছিল, ১৯৭২ চনত ওছমানিয়া বিশ্ববিদ্যালয়ৰ পৰা ৰাজনীতি বিজ্ঞান স্নাতকোত্তৰ ডিগ্ৰী লাভ কৰাৰ পিছত তেওঁ ১৯৭৬ চনত জৱাহৰলাল নেহৰু বিশ্ববিদ্যালয়ৰ পৰা পৰা ডক্টৰেট ডিগ্ৰী অৰ্জন কৰে আৰু হায়দৰাবাদ বিশ্ববিদ্যালয়ৰ অধ্যাপক পদত যোগদান কৰে।

## কেৰিয়াৰ
সিনহা হায়দৰাবাদ কেন্দ্ৰীয় বিশ্ববিদ্যালয়ৰ এগৰাকী শিক্ষাবিদ। ২০০৩ চনত তেওঁক কমিউনিটি লিডাৰশ্বিপৰ বাবে ৰেমন মেগছেছে বঁটা প্ৰদান কৰা হয়, "এপিৰ জনসাধাৰণক শিশু শ্ৰমৰ মহামাৰীৰ অন্ত পেলাবলৈ আৰু তেওঁলোকৰ সকলো সন্তানক স্কুললৈ পঠিয়াবলৈ পথ প্ৰদৰ্শন কৰা"ৰ স্বীকৃতি স্বৰূপে। তেওঁ এডুকেশ্বন ইণ্টাৰনেশ্যনেলৰ পৰা পদ্মশ্ৰী (১৯৯৯) আৰু এলবাৰ্ট শংকৰ আন্তঃৰাষ্ট্ৰীয় বঁটা (১৯৯৯) লাভ কৰিছে। এছ'চেম লেডিজ লীগৰ দ্বাৰা হায়দৰাবাদ উইমেন অৱ দ্য ডেকেড এচিভাৰ্ছ এৱাৰ্ড ফৰ ছ’চিয়েল চাৰ্ভিচ বঁটাও লাভ কৰিছে। এগৰাকী অধিকাৰ কৰ্মী, তেলেংগানাৰ ৰঙ্গা ৰেড্ডী জিলাৰ প্ৰায় ১২০০ খন গাঁৱত শিশু শ্ৰমিকৰ অভূতপূৰ্ব হ্ৰাসত তেওঁৰ অৱদান সম্ভৱতঃ অতুলনীয়। তেওঁৰ কামক স্বীকৃতি জনাই ভাৰত চৰকাৰে তেওঁক নৱগঠিত এন.চি.পি.চি.আৰ.-ৰ প্ৰথম অধ্যক্ষ হিচাপে নিযুক্তি দিয়ে।

ৰাষ্ট্ৰীয় শিশু অধিকাৰ সুৰক্ষা আয়োগৰ অধ্যক্ষ শ্ৰী সিনহাই শিশু শ্ৰমিক আইনৰ সংশোধনীৰ পোষকতা কৰিছিল আৰু লগতে শিশু শ্ৰম বিৰোধী দিৱস উপলক্ষে আইএলঅ, এনচিপিচিআৰ আৰু ৰাষ্ট্ৰসংঘৰ শিশু পুঁজিৰ দ্বাৰা আয়োজিত এক অনুষ্ঠানত এনচিপিচাৰৰ সদস্য যোগেশ দুবে আৰু মহিলা আৰু শিশু কল্যাণ মন্ত্ৰালয়ৰ সচিব নীলা গঙ্গাধৰণৰ উপস্থিতিত কিশোৰ শ্ৰমিকসকলক ইয়াৰ অধীনত অন্তৰ্ভুক্ত কৰাৰ বাবে অনুৰোধ জনাইছিল।

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ৰমন মেগছেছে বঁটা বিজয়ী
শ্ৰেণী:ভাৰতীয় নাৰী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
ভাৱনা গাৱালি

**ভাৱনা পুণ্ডলিকৰাও গাৱালি** (, (জন্ম ২৩ মে' ১৯৭৪) শিৱসেনাৰ এগৰাকী প্ৰতিনিধি৷ তেওঁ যৱতমল-ৱাছিম ​​লোকসভাক প্ৰতিনিধিত্ব কৰা পাঁচবাৰৰ সংসদ সদস্য৷ তেওঁ শিৱসেনাৰ জ্যেষ্ঠ নেতা আৰু প্ৰাক্তন এম.পুণ্ডলিক্ৰাও গাৱালিৰ কন্যা তেওঁ ১৯৯৯ চনৰ পৰা এই সমষ্টিৰ বাবে সংসদ সদস্য হিচাপে কাৰ্যনিৰ্বাহ কৰি আছে৷ 

২০২১ চনৰ ৩০ আগষ্টত গাৱালিৰ সৈতে জড়িত কেইবাটাও স্থানত বলৱৎকাৰী সঞ্চালকালয়ে অভিযান চলাইছিল।
## প্ৰাথমিক জীৱন আৰু পটভূমি
ভাৱনা পুণ্ডলিক্ৰাও গাৱালিক ভাৱনাতাই বুলিও কোৱা হয়৷ তেওঁ ১৯৭৩ চনৰ ২৩ মে'ত ৰিছ'ডৰ এটা পৰম্পৰাগত ঘাটোলে কুনবি পৰিয়ালত জন্মগ্ৰহণ কৰিছিল। শিৱসেনাৰ প্ৰাক্তন জ্যেষ্ঠ নেতা আৰু সংসদ সদস্য ৱাছিম পুণ্ডলিকৰাও ৰামজী গাৱালী আৰু শ্ৰীমতী শলিনাই গাৱালীৰ কন্যা। অমৰাৱতী বিশ্ববিদ্যালয়ৰ পৰা বি এ আৰ্টছ ৰিছ’দ, ৱাছিম ​​(বাবাছাহেব ধাবেকাৰ আৰ্টছ কলেজ, ৰিছ’দ) সম্পূৰ্ণ কৰে। কেপ্তেইন প্ৰশান্ত সুৰবে পাটিলৰ লগত তেওঁ বিবাহপাশত আবদ্ধ হৈছিল।

## অধিষ্ঠিত পদসমূহ

## তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
কোথাপল্লী গীতা

**কোথাপল্লী গীতা**( ; জন্ম: ৪ ফেব্ৰুৱাৰী ১৯৭১) এগৰাকী ভাৰতীয় ৰাজনীতিবিদ আৰু অন্ধ্ৰ প্ৰদেশৰ আৰাকু (লোকসভা সমষ্টি)ৰ এগৰাকী প্ৰাক্তন সংসদ সদস্য। ২০১৪ চনৰ ভাৰতীয় সাধাৰণ নিৰ্বাচনত তেওঁ যুৱজন শ্ৰমিকা ৰাইথু কংগ্ৰেছ পাৰ্টি (YSRCP)ক প্ৰতিনিধিত্ব কৰি সংৰক্ষিত অনুসূচিত জনজাতি (ST) আসন আৰাকু সমষ্টিৰ পৰা জয়ী হৈছিল।  তেওঁ ২০১৮ চনত জনজাগৰুতি পাৰ্টি আৰম্ভ কৰিছিল যদিও পিছলৈ ২০১৯ চনত ভাৰতীয় জনতা পাৰ্টিত যোগদান কৰে।

## প্ৰাথমিক জীৱন আৰু শিক্ষা
অন্ধ্ৰ প্ৰদেশৰ পূৱ গোদাবৰীৰ থিম্মাপুৰমত গীতাৰ জন্ম হৈছিল । কোথাপল্লীয়ে পিতৃ জেকব আৰু মাতৃ লিজাম্মাৰ ঘৰত জন্মগ্ৰহণ কৰিছিল। ১৯৮৯ চনৰ ২৮ আগষ্টত পি আৰ কোটেশ্বৰা ৰাওৰ সৈতে তেওঁৰ বিবাহ হয়। তেওঁলোকৰ এজন পুত্ৰ আৰু এগৰাকী কন্যা আছে।  গীতাই ১৯৮৯ চনত কলা শাখাত স্নাতক, ১৯৯০ চনত শিক্ষাত স্নাতক ডিগ্ৰী লাভ কৰে৷ দুয়োটা ডিগ্ৰীয়েই অন্ধ্ৰ বিশ্ববিদ্যালয়ৰ অধীনত।

## ৰাজনৈতিক জীৱন
গীতা আৰাকু (লোকসভা সমষ্টি)ৰ পৰা (অনুসূচিত জনজাতি) সম্প্ৰদায়ৰ পৰা ৱাই এছ আৰ চি পিৰ প্ৰাৰ্থী হিচাপে সাংসদ হিচাপে নিৰ্বাচিত হয়। ৰাজ্যখনৰ জাতিগত ৰাজনীতিক প্ৰত্যাহ্বান জনোৱাৰ লক্ষ্যৰে ২০১৮ চনৰ ২৪ আগষ্টত তেওঁ *জন জাগৰুতি পাৰ্টি* নামৰ এটা নতুন ৰাজনৈতিক দল আৰম্ভ কৰিছিল।২০১৯ চনৰ জুন মাহত অমিত শ্বাহ আৰু ৰাম মাধৱৰ সৈতে হোৱা বৈঠকৰ অন্তত তেওঁ বিজেপিত যোগদান কৰে।.

২০১৬ চনত গীতাৰ বিৰুদ্ধে এখন আবেদন দাখিল কৰি কোৱা হৈছিল যে তেওঁ অনুসূচিত জনজাতিৰ নহয় যদিও তেওঁ ২০১৪ চনৰ সাধাৰণ নিৰ্বাচনত আৰাকু লোকসভা সমষ্টিৰ পৰা অনুসূচিত জনজাতি সম্প্ৰদায়ৰ বাবে সংৰক্ষিত আসনত প্ৰতিদ্বন্দ্বিতা কৰি নিৰ্বাচনত জয়ী হৈছিল।যথোচিত অনুসন্ধানৰ বাবে এখন তদন্ত সমিতি গঠন কৰা হয়৷ তদন্তৰ অন্তত জিলা দণ্ডাধীশে কয় যে কোথাপল্লী গীতা অনুসূচিত জনজাতিৰ নহয়।

## তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:অন্ধ্ৰপ্ৰদেশৰ ব্যক্তি
কাকলি ঘোষ দস্তিদাৰ

**কাকলি ঘোষ দস্তিদাৰ** (,জন্ম ২৩ নৱেম্বৰ ১৯৫৯) পশ্চিম বংগৰ এগৰাকী ভাৰতীয় চিকিৎসক আৰু ৰাজনীতিবিদ। তেওঁ তৃণমূল কংগ্ৰেছৰ মহিলা শাখা বংগ জননী বাহিনীৰ অধ্যক্ষ। দস্তিদাৰ ১৫, ১৬ আৰু ১৭ নং লোকসভাৰ সদস্য৷ তেওঁ ২০১৪ ভাৰতীয় সাধাৰণ নিৰ্বাচন আৰু ২০১৯ চনৰ লোকসভা নিৰ্বাচনলৈ পুনৰ নিৰ্বাচিত হৈছিল৷
## প্ৰাথমিক জীৱন
১৯৫৯ চনৰ ২৩ নৱেম্বৰত জন্মগ্ৰহণ কৰা কাকলি ঘোষৰ পৰিয়ালৰ সৈতে তিনিটা প্ৰজন্মৰ পৰা ভাৰতীয় ৰাজনীতি আৰু চৰকাৰৰ সৈতে সম্পৰ্ক আছে। তেওঁৰ মোমায়েক পশ্চিম বংগৰ ডাক মাষ্টাৰ জেনেৰেল হিচাপে কাৰ্যনিৰ্বাহ কৰিছিল। তেওঁৰ পৈতৃক ককাক প্ৰয়াত অৰুণ মিত্ৰ আছিল এজন স্বাধীনতা সংগ্ৰামী আৰু প্ৰাক্তন প্ৰদেশ কংগ্ৰেছৰ সভাপতি। মাতৃ-সম্পৰ্কীয় ককাক গুৰুদাস দাসগুপ্ত ভাৰতীয় সংসদৰ সদস্য আছিল।

কৰ্মজীৱনৰ আৰম্ভণিতে পশ্চিমবংগৰ উত্তৰ ২৪ পৰগনা জিলাৰ বৰাছাটৰ ডিগবেৰিয়াত শ্ৰীযুত মৈত্ৰই নিজৰ পৰিয়ালৰ বাবে খেতিপথাৰ সাজু কৰি উলিয়াইছিল। কাকলি ঘোষৰ স্বামী ডাঃ সুদৰ্শন ঘোষ দস্তিদাৰ এজন বিশিষ্ট বন্ধ্যাত্ব আৰু আইভিএফ বিশেষজ্ঞ৷ লগতে তেওঁ পশ্চিম বংগৰ প্ৰাক্তন মন্ত্ৰী।তেওঁলোকৰ দুজন পুত্ৰ আছে।

## শিক্ষা
কাকলি ঘোষে তেতিয়াৰ কলিকতা বিশ্ববিদ্যালয়ৰ সৈতে জড়িত কলিকতাৰ আৰ জি কাৰ মেডিকেল কলেজ এণ্ড হস্পিতালৰ পৰা চিকিৎসা বিজ্ঞানৰ ডিগ্ৰী লাভ কৰে। লণ্ডনৰ কিংছ কলেজৰ পৰা প্ৰসূতি আল্ট্ৰাছাউণ্ডৰ স্নাতকোত্তৰ প্ৰশিক্ষণো তেওঁ লাভ কৰিছিল।

## কৰ্মজীৱন
কাকলি ঘোষ বৰ্তমান ভাৰতীয় সংসদৰ লোকসভা (জনগোষ্ঠী)ৰ গৃহ পৰিক্ৰমা সমিতিৰ সদস্য।

২০০৯ চনৰ লোকসভা নিৰ্বাচনত বৰাছাট (লোকসভা সমষ্টি) ৰ পৰা কাকলি ঘোষ ১,২২,৯০১ টা ভোটৰ ব্যৱধানত জয়ী হয়। ইয়াৰ পূৰ্বে তেওঁ ডাইমণ্ড হাৰ্বাৰ (লোকসভা সমষ্টি), হাউৰা (লোকসভা সমষ্টি) আৰু বালীগঞ্জ বিধানসভা সমষ্টি জয় সাব্যস্ত কৰিছিল৷ 
## তথ্যসূত্ৰ

শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:পশ্চিম বংগৰ ব্যক্তি
সায়নী ঘোষ

**সায়নী ঘোষ**  () মূলত: এগৰাকী বাংলা ভাষাৰ চলচ্চিত্ৰ-অভিনেত্ৰী আৰু টেলিভিছন অভিনেত্ৰী৷ তেওঁ বৰ্তমান যাদৱপুৰ সংসদীয় সমষ্টিক প্ৰতিনিধিত্ব কৰি সংসদ সদস্য হিচাপে কাৰ্যনিৰ্বাহ কৰি আছে। তেখেত এগৰাকী গায়িকা  আৰু এগৰাকী ৰাজনীতিক তেওঁৰ *ইচে ডানা* নামৰ টেলিফিল্মৰ জৰিয়তে আত্মপ্ৰকাশ হৈছিল৷ তেওঁৰ ডাঙৰ পৰ্দাত প্ৰথমটো উপস্থিতি হৈছিল *নট'বৰ ন'ট'ট* ছবিৰ জৰিয়তে, য'ত তেওঁ এটা চুটি চৰিত্ৰত অভিনয় কৰিছিল। ইয়াৰ পিছত তেওঁ ৰাজ চক্ৰৱৰ্তীৰ *শ্বোট্ৰু*ত কিছুসংখ্যক প্ৰবীণ অভিনেতাৰ সৈতে অভিনয় কৰে আৰু পিছলৈ ৰাজ চক্ৰৱৰ্তীৰ দৈনিক ধাৰাবাহিক *প্ৰলয় আচে*ত এগৰাকী সাংবাদিকৰ চৰিত্ৰত অভিনয় কৰে। তেওঁ *কনমাচী, অন্তৰাল, একলা চোলো, অমৰ সাহৰ, বিটনুন, মায়েৰ বিয়ে, ৰাজকাহিনী* ছবিত মুখ্য চৰিত্ৰত অভিনয় কৰিছে। ২০২১ চনৰ জানুৱাৰী মাহত ৰাজনীতিলৈ অহা সায়নীয়ে ২০২১ চনৰ ২৪ ফেব্ৰুৱাৰীত তৃণমূল কংগ্ৰেছত যোগদান কৰে।

২০২১ চনৰ মাৰ্চ মাহত তেওঁক ২০২১ পশ্চিম বংগ বিধানসভা নিৰ্বাচন আছানছল দক্ষিণ  সমষ্টিৰ বাবে তৃণমূল কংগ্ৰেছৰ প্ৰাৰ্থী হিচাপে ঘোষণা কৰা হয়। কিন্তু, বিজেপিৰ প্ৰাৰ্থী অগ্নিমিত্ৰ পলৰ হাতত তেওঁ পৰাস্ত হয়।

অভিষেক বেনাৰ্জীক কৰ্তব্যৰ পৰা অব্যাহতি দিয়াৰ পিছত জুন-২০২১ চনত তেওঁক "তৃণমূল কংগ্ৰেছৰ যুৱ শাখাৰ সভানেত্ৰী" হিচাপে নিযুক্তি দিয়া হৈছিল। Enforcement Directorate-য়ে ২০২৩ চনৰ ৩০ জুনত তেওঁক ১১ ঘণ্টা ধৰি জেৰা কৰিছিল৷ ইয়াৰ আঁৰত আছিল ২০২২ পশ্চিম বংগ বিদ্যালয় সেৱাৰ তদন্তৰ সৈতে জড়িত আয়োগৰ নিযুক্তি কেলেংকাৰী. 2024 ভাৰতীয় সাধাৰণ নিৰ্বাচন ত তেওঁ যাদৱপুৰ লোকসভা সমষ্টিৰ পৰা তৃণমূল প্ৰাৰ্থী হিচাপে প্ৰতিদ্বন্দ্বিতা কৰিছিল আৰু ২.৫ লাখতকৈ অধিক ভোটৰ ব্যৱধানত জয়ী হৈছিল।

## তথ্যসূত্ৰ

## বাহ্যিক সংযোগ

* 
* 
* 
* 
* Saayoni's film inspires TV series on single mothers
* Saayoni Ghosh's Interview with *[[The Times of India]]*
* Saayoni Ghosh's Interview on Shooting Rajkahini with *[[The Times of India]]*
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:পশ্চিম বংগৰ ব্যক্তি
শ্ৰেণী:বঙালী অভিনেত্ৰী
শ্ৰেণী:অভিনেত্ৰী
শ্ৰেণী:ভাৰতীয় অভিনেত্ৰী
শ্ৰেণী:গায়িকা
শ্ৰেণী:ভাৰতীয় কণ্ঠশিল্পী
শ্ৰেণী:বঙালী চলচ্চিত্ৰৰ অভিনেত্ৰী
লতিকা ঠুকৰাল

**লতিকা ঠুকৰাল** (; জন্ম  ) এগৰাকী ভাৰতীয় বেংকাৰ।তেওঁ, তেওঁৰ চহৰখনক ৰূপান্তৰিত কৰিছিল, বিশেষকৈ গুৰগাঁৱৰ আৰাৱলী জৈৱ বৈচিত্ৰ্য উদ্যান উল্লেখযোগ্য। য'ত #IAmGurgaon গোটৰ দ্বাৰা একলাখ থলুৱা গছ ৰোপণ কৰা হয়। ২০১৫ চনত ভাৰতৰ ৰাষ্ট্ৰপতিয়ে নাৰী শক্তি বঁটাৰে তেওঁক সন্মানিত কৰিছিল।

## জীৱন
ঠুকৰালৰ জন্ম হৈছিল প্ৰায় ১৯৬৭ চনত  আৰু তেওঁ দিল্লী বিশ্ববিদ্যালয়ৰ পৰা বিপণন বিষয়ত স্নাতক ডিগ্ৰী লাভ কৰিছিল। আইটিচি হোটেলৰ সৈতে দুবছৰ কাম কৰাৰ পিছত চিটিবেংকত ১৮ বছৰীয়া কেৰিয়াৰ আৰম্ভ কৰে আৰু জ্যেষ্ঠ উপ-সভানেত্ৰী হিচাপে উন্নীত হয়।
left|thumb| ৰাষ্ট্ৰপতিৰ পৰা লতিকা ঠুকৰালে নাৰী শক্তি বঁটা গ্ৰহণ কৰা মুহূৰ্ত
গুৰগাঁও চহৰত তেওঁ সকলোৰে দৃষ্টিগোচৰ হৈছিল। ১৯৯৬ চনত তেওঁ গুৰগাৱলৈ গুচি আহে। সৰু চহৰখনে লাহেলাহে বিকাশৰ মুখ দেখা পাইছিল যদিও ডিজাইন বা পৰিকল্পনা অবিহনেই এনে হৈছিল।  তেওঁ মধ্যবিত্তীয় লোকৰ অঞ্চলত বাস কৰিছিল যদিও কন্টিনিউত থকা এখন পাৰ্কে তেওঁৰ দৃষ্টি আকৰ্ষণ কৰিছিল। ১৯৯৯ চনত তেওঁ #IamGurgaon অভিযান প্ৰতিষ্ঠা কৰিছিল  আৰু আন স্বেচ্ছাসেৱককো এই কাৰ্যৰ প্ৰতি আকৰ্ষণ কৰিছিল। তেওঁলোকে নিজৰ চহৰত এক লাখ থলুৱা গছ ৰোপণৰ সিদ্ধান্ত লয়। 

হাৰিয়ানা চৰকাৰে, ২০১০ চনৰ গণৰাজ্য দিৱসত তেওঁক প্ৰশংসাসূচক বঁটা প্ৰদান কৰিছিল। ‘আইএমগুৰগাঁও’ই স্থানীয় চৰকাৰৰ সৈতে কাম কৰি আহিছে আৰু তেওঁলোকৰ প্ৰকল্পসমূহে কৰ্পৰেট কোম্পানীসমূহৰ সমৰ্থনো আকৰ্ষণ কৰিছিল। 

২০১৫ চনত নেতৃত্ব আৰু কৃতিত্বৰ বাবে তেওঁ প্ৰথম আঠটা নাৰী শক্তি বঁটাৰ ভিতৰত অন্যতম বঁটা লাভ কৰে।  আন্তঃৰাষ্ট্ৰীয় নাৰী দিৱসৰ দিনা ভাৰতৰ তদানীন্তন ৰাষ্ট্ৰপতি প্ৰণৱ মুখাৰ্জীয়ে এই বঁটা প্ৰদান কৰে ৷ 

২০২০ চনত কৰ'না ভাইৰাছৰ সংক্ৰমণৰ সময়ত #IamGurgaon মহানগৰীৰ দৰিদ্ৰ পৰিয়ালক ৰন্ধা খাদ্য যোগান ধৰাৰ কামৰ সৈতে অত্যন্ত জড়িত আছিল। কিছুমান অঞ্চলত ওচৰৰ কনডোমিনিয়ামেও সহায় কৰিছিল। ঠুকৰালে এপ্ৰিল মাহত অনুমান কৰিছিল যে তেওঁলোকে কমেও দুমাহৰ বাবে খাদ্য যোগান ধৰিব লাগিব আৰু ইয়াৰ বাবে প্ৰতিটো পৰিয়ালত, প্ৰতিমাহে ৩,২৫০ টকা খৰচ হ’ব। পোন্ধৰৰ পৰা বিশ হাজাৰ পৰিয়াল এই সাহায্যৰ অন্তৰ্ভুক্ত হৈছিল। 

## তথ্যসূত্ৰসমূহ

শ্ৰেণী:জীৱিত ব্যক্তি
শ্ৰেণী:নাৰী শক্তি পুৰস্কাৰ বিজয়ী
অলংকাৰ শাস্ত্ৰ

***অলংকাৰ শাস্ত্ৰ*** হৈছে সাহিত্যৰ ৰচনা তথা অলংকাৰৰ নীতি আৰু কৌশলৰ বিষয়ে আলোচনা কৰা পৰম্পৰাগত ভাৰতীয় নান্দনিক বিজ্ঞান। ই ভাৰতীয় সাহিত্য সমালোচনাৰ এক গুৰুত্বপূৰ্ণ দিশ আৰু ইয়াৰ লক্ষ্য হৈছে সাহিত্যৰ সৌন্দৰ্য্য আৰু প্ৰকাশভংগী বৃদ্ধি কৰা। সাহিত্যিক ৰচনাসমূহ পাঠকৰ বাবে আনন্দদায়ক  হ’ব লাগে বুলি ধাৰণাটোৰ ওপৰত ভিত্তি কৰিয়েই ইয়াত উপমা আৰু চিত্ৰকল্পৰ দৰে সাহিত্যিক ৰসৰ ব্যৱহাৰৰ নিৰ্দেশনাৰ লগতে শব্দ আৰু বাক্যাংশৰ ব্যৱস্থা কৰি আনন্দদায়ক আৰু সুসম ৰচনা সৃষ্টি কৰাৰ নিয়ম-নীতি বান্ধি দিয়া হৈছে। 

ইয়াৰ উপৰিও বিভিন্ন ধৰণৰ সাহিত্যৰ বাবে বিভিন্ন কাব্যিক ছন্দ আৰু গাঁথনিগত নিয়মৰ ব্যৱহাৰ, যেনে মহাকাব্যিক কবিতা, নাটক, আৰু গীতিময় কবিতা আদিও সামৰি লোৱা হৈছে। ভাৰতীয় সাহিত্য পৰম্পৰাৰ এক গুৰুত্বপূৰ্ণ অংগ হিচাপে গণ্য কৰা এই শাস্ত্ৰক বৰ্তমানেও সমসাময়িক ভাৰতীয় সাহিত্য আৰু কবিতাত অধ্যয়ন আৰু প্ৰয়োগ কৰা হয়।

সংস্কৃত ভাষা আৰু ইয়াৰ সংশ্লিষ্ট সাহিত্য ভাৰতীয় ধৰ্ম আৰু ভাৰতীয় সংস্কৃতিৰ এক অবিচ্ছেদ্য অংগ হৈ পৰিছে। সংস্কৃত সাহিত্যৰ আদিম লিপিবদ্ধ নমুনাৰ পৰা, মাৰ্জিত বাক্য কলাৰ যে অতিশয় মূল্য আছিল সেয়া স্পষ্ট। ঋকবেদৰ বহুতো গীতক উচ্চমানৰ কবিতাৰ আদৰ্শ উদাহৰণ হিচাপে গণ্য কৰা হয়। বিভিন্ন অলংকাৰিক ছন্দৰ ব্যৱহাৰ, যিবোৰ প্ৰাকৃতিক আৰু তৰলভাৱে ব্যৱহাৰ কৰা হয়, তলত উল্লেখ কৰা হৈছে;

* উপমা 
* ৰূপক
* অতিশয়ক্তি 

ৰামায়ণ আৰু মহাভাৰত কেৱল ইতিহাসৰ সৈতে প্ৰজ্ঞা আৰু কল্পনাৰ সংমিশ্ৰণৰ কীৰ্তিচিহ্নস্বৰূপ গ্ৰন্থই নহয়, ইয়াৰ দ্বাৰা ব্যতিক্ৰমী কাব্য দক্ষতাও প্ৰদৰ্শন কৰা হৈছে। অলংকাৰ শাস্ত্ৰক এক সুকীয়া আৰু স্বতন্ত্ৰ বিষয় হিচাপে আনুষ্ঠানিক অধ্যয়ন প্ৰাচীন কালত নাছিল। এই ক্ষেত্ৰখনৰ আদিম পদ্ধতিগতকৰণৰ আৰম্ভণি হৈছিল খ্ৰীষ্টপূৰ্ব ২০০ চনৰ পৰা ৪০০ খ্ৰীষ্টাব্দৰ ভিতৰত ৰচিত ভাৰতৰ *[[নাট্য শাস্ত্ৰ|নাট্যশাস্ত্ৰৰ]]* পৰা বুলি ধাৰণা কৰা হয় যদিও ই মূলতঃ নাটকৰ ওপৰত গুৰুত্ব আৰোপ কৰিছিল, তথাপিও ই কবিতাক বিজ্ঞান হিচাপে অধ্যয়নৰ ভেটি স্থাপন কৰিছিল। বহু কবিয়ে কবিতাৰ ক্ষেত্ৰখন সমৃদ্ধ কৰি উচ্চমানৰ ৰচনা প্ৰস্তুত কৰি সাহিত্য পৰম্পৰাত অৰিহণা যোগাইছে। এই কবিসকলৰ ভিতৰত আছে,

* ভামহা আৰু দণ্ডিন (খ্ৰীষ্টাব্দ ৬ষ্ঠ শতিকা)
* বামন আৰু উদ্ভট (খ্ৰীষ্টীয় অষ্টম শতিকা)
* ৰুদ্ৰাট আৰু আনন্দবৰ্ধন (খ্ৰীষ্টীয় নৱম শতিকা)
* অভিনৱগুপ্ত, ক্ষেমেন্দ্ৰ আৰু মম্মতা (খ্ৰীষ্টীয় একাদশ শতিকা)

## উল্লেখযোগ্য ৰচনা

অলংকৰ শাস্ত্ৰৰ কিছুমান মানক গ্ৰন্থ হ'ল- মহৰ্ষি ভৰতৰ *[[নাট্য শাস্ত্ৰ|নাট্যশাস্ত্ৰ]]*, ভামহৰ *কাব্যলংকাৰ*, দণ্ডিনৰ *কাব্যদৰ্শন*, উদ্ভটৰ *কাব্যলংকাৰ-সংগগ্ৰহ*, ৰুদ্ৰতাৰ *কাব্যলংকাৰ*, আনন্দবৰ্ধনৰ *ধ্বন্যলোক*, আৰু মম্মাতাৰ *কাব্য-প্ৰকাশ* ৷ এই গ্ৰন্থসমূহে সাহিত্য ৰচনা আৰু অলংকাৰৰ নীতি আৰু কৌশলসমূহৰ বিষয়ে এক ব্যাপক বুজাবুজি প্ৰদান কৰে আৰু ভাৰতীয় নান্দনিক আৰু সাহিত্য সমালোচনা অধ্যয়ন কৰা যিকোনো ব্যক্তিৰ বাবে ইয়াক গুৰুত্বপূৰ্ণ উল্লেখ হিচাপে গণ্য কৰা হয়। বিভিন্ন সাহিত্যিক ছন্দ, গাঁথনিগত নিয়ম, উপমা, চিত্ৰকল্পৰ দৰে সাহিত্যিক বিভাগৰ ব্যৱহাৰৰ নিৰ্দেশনাৰ বিষয়ে অন্তৰ্দৃষ্টি প্ৰদান কৰে। এই ৰচনাসমূহ আলংকাৰৰ ক্ষেত্ৰখনলৈ কিছুমান গুৰুত্বপূৰ্ণ অৱদান হিচাপে বিবেচিত হৈছে।

## লগতে চাওক
*অলংকাৰ
*নাট্য শাস্ত্ৰ

## বাহ্যিক সংযোগ
* অলংকাৰ শাস্ত্ৰ (হিন্দুপিডিয়া)

## তথ্যসূত্ৰ
শ্ৰেণী:সংস্কৃত গ্ৰন্থ শ্ৰেণী:সাহিত্য
মাচৰত জাহৰা

**মাচৰত জাহৰা ()**(জন্ম: ৮ ডিচেম্বৰ,১৯৯৩) জম্মু আৰু কাশ্মীৰৰ শ্ৰীনগৰৰ এগৰাকী ফ্ৰিলান্স ফটো সাংবাদিক। তেওঁ স্থানীয় সম্প্ৰদায় আৰু মহিলাসকলৰ বিষয়ৰ ওপৰত সাংবাদিকতা কৰে। তেওঁ আন্তৰ্জাতিক মহিলা মিডিয়া ফাউণ্ডেচনৰ পৰা ফটোজাৰ্নালিজম বঁটাত ২০২০ চনৰ "আনজা নিদ্ৰিংহাউছ সাহস" আৰু সাহসী আৰু নৈতিক সাংবাদিকতা ২০২০ ৰ বাবে পিটাৰ মেকলাৰ বঁটা লাভ কৰিছিল। 

## জীৱনী
মাচৰত জাহৰাৰ জন্ম হৈছিল ১৯৯৩ চনৰ ৮ ডিচেম্বৰত জম্মু আৰু কাশ্মীৰৰ হাৱালত এটা কাশ্মীৰী মুছলমান পৰিয়ালত।  মাচৰতৰ দেউতাক এজন ট্ৰাক চালক আৰু মাতৃ এগৰাকী গৃহিণী। তেওঁ কাশ্মীৰৰ কেন্দ্ৰীয় বিশ্ববিদ্যালয়ত সাংবাদিকতা অধ্যয়ন কৰিছিল। তেওঁ কাশ্মীৰ সংঘৰ্ষৰ আলোকচিত্ৰ তুলি বিশ্বৰ সাংবাদিক জগতত বিশেষকৈ তেওঁৰ ফটো দ্য ৱাশ্বিংটন পোষ্ট, দ্য নিউ হিউমেনিটেৰিয়ান, টিআৰটি ৱৰ্ল্ড, আল জাজিৰা, দ্য কাৰাভান, দ্য চান, দ্য নিউজ আৰব আৰু দ্য ৱৰ্ল্ড উইকলিত আদিত প্ৰকাশ পাই আহিছে।
মাচৰতে নিজৰ চাকৰি আৰু লিংগৰ ওপৰত আধাৰিত কৰি নিৰন্তৰ প্ৰতিৰোধ অনুভৱ কৰে কিয়নো তেওঁ অঞ্চলটোৰ মহিলা ফটো সাংবাদিকৰ এটা সৰু গোটৰ এটা সদস্য। ২০১৮ চনৰ এপ্ৰিলত জাহৰাক তেওঁৰ ফেচবুকত এটা এনকাউণ্টাৰ ছাইটৰ পৰা এখন ছবি শ্বেয়াৰ কৰাৰ পিছত আৰক্ষীক তথ্য যোগান ধৰোঁতা হিচাপে লেবেল লগোৱা হৈছিল।
২০২০ চনৰ এপ্ৰিল মাহত জম্মু-কাশ্মীৰ আৰক্ষীয়ে বেআইনী কাৰ্যকলাপ (প্ৰতিৰোধ) আইনৰ অধীনত এখন এজাহাৰত জাহৰাৰ নাম উল্লেখ কৰে, যাক সাধাৰণতে সন্ত্ৰাসবাদীক লক্ষ্য কৰি লোৱাৰ বাবে ব্যৱহাৰ কৰা হয়।

## বঁটা
২০২০ চনত জাহৰাই আন্তৰ্জাতিক মহিলা মিডিয়া ফাউণ্ডেচনৰ পৰা ফটোজাৰ্নালিজম বঁটাত আনজা নিড্ৰিংহাউছ কাৰেজ বঁটা লাভ কৰিছিল। তেওঁক "কাশ্মীৰৰ মহিলাসকলৰ বিষয়ে আন্তৰ্জাতিক প্ৰেক্ষাপটত ডাঙি ধৰাৰ বাবে সাহসী আৰু নৈতিক সাংবাদিকতা ২০২০ ৰ বাবে পিটাৰ মেকলাৰ বঁটাৰে পুৰস্কৃত কৰা হৈছিল। 

## তথ্য সংগ্ৰহ
শ্ৰেণী: জীৱিত ব্যক্তিশ্ৰেণী: ভাৰতীয় ব্যক্তিশ্ৰেণী: সাংবাদিক
ৰেজ্জ‍ি কুৰুভিল্লা

**ৰেজ্জ‍ি কুৰুভিল্লা** () এগৰাকী ভাৰতীয়-আমেৰিকান জীৱবিজ্ঞানী। তেওঁ জন হপকিন্স স্কুল অৱ মেডিচিনৰ জীৱবিজ্ঞানৰ অধ্যাপক।

## শিক্ষা
কুৰুভিল্লাই ১৯৮৭ চনত কলকাতাৰ ছেইণ্ট জেভিয়াৰ্ছ কলেজত বিজ্ঞানত স্নাতক ডিগ্ৰী সম্পূৰ্ণ কৰিছিল। ১৯৯৮ চনত তেওঁ হিউষ্টন বিশ্ববিদ্যালয়ৰ পৰা দৰ্শন বিষয়ত ডক্টৰেট ডিগ্ৰী লাভ কৰে। তেওঁৰ গৱেষণাৰ বিষয়ৰ শিৰোনাম আছিল "ডায়েবেটিক এন্দুৰৰ স্নায়ু আৰু উচ্চ গ্লুক'জত কালচাৰ কৰা মানৱ শ্বৱান কোষত এৰাচিডনিক এচিডৰ অভাৱৰ ওপৰত অধ্যয়ন।"। তেওঁৰ গৱেষণাৰ তত্ত্বাৱধায়ক আছিল যোচেফ আইচবাৰ্গ। কুৰুভিলাই ডেভিদ গি‍ন্টিৰ লেবত জনছ হপকিন্স স্কুল অৱ মেডিচিনত চিম্পেথেটিক নিউৰনত নিউৰ’ট্ৰফিন সংকেত প্ৰদানৰ ওপৰত পোষ্ট ডক্টৰেট গৱেষণা সম্পূৰ্ণ কৰে।

## কেৰিয়াৰ
কুৰুভিলা জন হপকিন্স স্কুল অৱ মেডিচিনৰ জীৱবিজ্ঞানৰ অধ্যাপক। তেওঁ সহানুভূতিশীল স্নায়ুতন্ত্ৰৰ বিকাশ আৰু কাৰ্যসমূহৰ ওপৰত গৱেষণা কৰে। তেওঁৰ অধ্যয়নত স্নায়ুতন্ত্ৰ ৰক্ষণাবেক্ষণত নিউৰ’ট্ৰফিনৰ এণ্ড’চাইটিক সৰবৰাহৰ অন্বেষণ কৰা হৈছে। ২০২৪ চনত আমেৰিকান এছ’চিয়েশ্যন ফৰ দ্য এডভান্সমেণ্ট অৱ চাইন্সৰ ফেল' নিৰ্বাচিত হয়।

## তথ্যসূত্ৰ

শ্ৰেণী:ভাৰতীয় মূলৰ আমেৰিকান
শ্ৰেণী:জীৱিত ব্যক্তি
শ্ৰেণী:মহিলা বিজ্ঞানী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
দীপা কুমাৰ

**দীপা কুমাৰ** () এগৰাকী ভাৰতীয় আমেৰিকান পণ্ডিত আৰু সক্ৰিয় কৰ্মী। তেওঁ ৰাটজাৰ্ছ বিশ্ববিদ্যালয়ৰ সাংবাদিকতা আৰু মিডিয়া অধ্যয়নৰ অধ্যাপক। মিডিয়া এডুকেশ্বন ফাউণ্ডেশ্যনে কুমাৰক "ইছলাম ফ'বিয়াৰ বিষয়ত দেশৰ অন্যতম আগশাৰীৰ পণ্ডিত" বুলি উল্লেখ কৰিছে আৰু আৰু নিউয়ৰ্ক টাইমছৰ দ্বাৰা "ইছলামোফ'বিয়া আৰু জাতিৰ বিশ্ববিখ্যাত পণ্ডিত" হিচাপে অভিহিত কৰিছে। তেওঁ ৰাটজাৰ্ছ ফেকাল্টি ইউনিয়ন, এএইউপি-এএফটিৰ এগৰাকী নেত্ৰী। তেওঁ সভাপতি হৈ থকাৰ সময়ত, ইউনিয়নে লিংগ আৰু বৰ্ণ সমতাৰ বাবে যুঁজ দিছিল, আৰু ২০১৯ চনত এএফটিৰ সভাপতি ৰাণ্ডি ৱেইনগাৰ্টেনে কৈছিল যে “ই সমগ্ৰ দেশৰ উচ্চ শিক্ষাৰ পেছাদাৰীসকলক তেওঁলোকৰ জীৱন – আৰু আনৰ জীৱন – ৰাজপথত আৰু দৰদামৰ টেবুলত উন্নত কৰাৰ বাবে নিজৰ নিজৰ যুদ্ধত যুঁজিবলৈ আৰু জয়ী হ’বলৈ অনুপ্ৰাণিত কৰিব।” 

## শিক্ষা আৰু কৰ্মজীৱন
কুমাৰে বলিং গ্ৰীণ ষ্টেট ইউনিভাৰ্চিটিৰ পৰা গণসংযোগ বিষয়ত স্নাতকোত্তৰ ডিগ্ৰী লাভ কৰি স্নাতকোত্তৰ বি.এছ. (যোগাযোগ) বাংগালুৰু বিশ্ববিদ্যালয়ৰ পৰা কৰে‍। তেওঁ পিটছবাৰ্গ বিশ্ববিদ্যালয়ৰ পৰা পি. এইচডি. ডিগ্ৰী লাভ কৰিছিল।

ৰাটগাৰ্ছ বিশ্ববিদ্যালয়ৰ সাংবাদিকতা আৰু সংবাদ মাধ্যম অধ্যয়নৰ অধ্যাপিকা হিচাপে তেওঁ "লিংগ, জাতি, আৰু সাম্ৰাজ্য"ৰ দৰে পাঠ্যক্ৰম অধ্যাপনা কৰে। ২০২০ চনত ৰাটগাৰ্ছৰ বিৰুদ্ধে বিশ্ববিদ্যালয়খনে তেওঁলোকৰ পুৰুষ সমকক্ষসকলতকৈ কম দৰমহা দিয়াৰ অভিযোগ উত্থাপন কৰি গোচৰ তৰিছিল পাঁচগৰাকী মহিলা টেন্যুৰ অধ্যাপিকাৰ ভিতৰত তেওঁ অন্যতম।

## বঁটা আৰু স্বীকৃতি
২০১৬ চনত কুমাৰে ডালাছ স্মাইথ বঁটা লাভ কৰে, এই বঁটা ইউনিয়ন ফৰ ডেম'ক্ৰেটিক কমিউনিকেশ্যনে "ডালাছ স্মাইথৰ জটিল ৰাজনৈতিক অৰ্থনৈতিক পৰম্পৰাত কাম কৰা এজন অসাধাৰণ আৰু প্ৰভাৱশালী পণ্ডিতক" প্ৰদান কৰে।

তেওঁ আমেৰিকান এছ 'চিয়েশ্যন অৱ ইউনিভাৰ্চিটি প্ৰফেছৰ্ছৰ পৰা দুটা বঁটা লাভ কৰিছে; ২০১৬ চনত জৰ্জিনা এম. স্মিথ বঁটা, আৰু ২০২০ চনত মেৰিলিন ষ্টাৰ্ণবাৰ্গ বঁটা।

## তথ্যসূত্ৰ

শ্ৰেণী:বিংশ শতিকাৰ ভাৰতীয় বিজ্ঞানী
শ্ৰেণী:ভাৰতীয় মূলৰ আমেৰিকান
শ্ৰেণী:জীৱিত ব্যক্তি
শ্ৰেণী:নাৰী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
নয়নজোত লাহিড়ী

**নয়নজোত লাহিড়ী** () প্ৰাচীন ভাৰতৰ ইতিহাসবিদ আৰু পুৰাতত্ত্ববিদ আৰু অশোক বিশ্ববিদ্যালয়ৰ ইতিহাসৰ অধ্যাপক। ইয়াৰ পূৰ্বে তেওঁ দিল্লী বিশ্ববিদ্যালয়ৰ ইতিহাস বিভাগৰ অধ্যাপক হিচাপে আছিল।

তেওঁ পুৰাতত্ত্বৰ ক্ষেত্ৰত কৰা কামৰ বাবে মানৱিকীবিদ্যাত ২০১৩ চনৰ ইনফ'ছিছ বঁটা বিজয়ী আৰু তেওঁৰ গ্ৰন্থ অশোক ইন এন্সিয়েণ্ট ইণ্ডিয়াই ২০১৬ চনৰ বাবে‍ জন এফ ৰিচাৰ্ডছ বঁটা লাভ কৰিছিল। তেওঁ ২০১৭ চনৰ পৰা ২০১৮ চনলৈকে ইনফ'চিছ বঁটাৰ বাবে মানৱিকী বিচাৰক হিচাপেও কাৰ্যনিৰ্বাহ কৰিছিল।

## কাম
তেওঁৰ গ্ৰন্থসমূহৰ ভিতৰত আছে দ্য আৰ্কিঅ’লজি অৱ ইণ্ডিয়ান ট্ৰেড ৰুটছ (১৯৯২), ফাইণ্ডিং ফৰ্গটেন চিটিজ (২০০৫) আৰু অশোকা ইন এন্সিয়েণ্ট ইণ্ডিয়া (২০১৫)। তেওঁ দ্য ডিক্লাইন এণ্ড ফ'ল অৱ দ্য ইণ্ডাছ চিভিলাইজেচন (২০০০) আৰু 'দ্য আৰ্কিঅ'লজি অৱ হিন্দুইজম' (২০০৪) শীৰ্ষক বিশ্ব প্ৰত্নতাত্ত্বিকৰ এটা সংখ্যা সম্পাদনা কৰিছে।

## গ্ৰন্থপঞ্জি

* 
* 
* 

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:নাৰী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
পি. কৌশল্যা

**পি কৌশল্যা,** ওৰফে **পেৰিয়াছামি কৌশল্যা** (; জন্ম প্ৰায় ১৯৭৫) এজন ভাৰতীয় এইচ আই ভি সজাগ কৰ্মী। ভাৰতৰ এইচ আই ভি পজিটিভ লোকৰ ভিতৰত এগৰাকী হোৱাৰ কথা সংবাদ মাধ্যমৰ ওচৰত ব্যক্ত কৰা প্ৰথমগৰাকী মহিলা হিচাপে তেওঁ সকলোৰে দৃষ্টিগোচৰ হৈছিল ৷ ২০১৫ চনত ভাৰত চৰকাৰে তেওঁক নাৰী শক্তি সন্মানেৰে সন্মানিত কৰিছিল। এইচ আই ভি+ ৰোগীৰ অধিকাৰৰ চেম্পিয়নশ্বিপৰ বাবে পজিটিভ উইমেন নেটৱৰ্ক আৰম্ভ কৰা চাৰিজন লোকৰ ভিতৰত তেওঁ অন্যতম।

## জীৱন
১৯৭৫ চনৰ ওচৰা-ওচৰিকৈ জন্মগ্ৰহণ কৰা ছানীয়ে বিশ বছৰ বয়সত তেওঁলোকৰ সম্পৰ্কীয় ককায়েক এজনৰ সৈতে বিবাহ পাশত আৱদ্ধ হয়।  দুবছৰ বয়সত মাকৰ মৃত্যু হোৱাৰ বাবে তেওঁক দেউতাক আৰু সতীয়া মাকে ডাঙৰ-দীঘল কৰিছিল। তেওঁ সতীয়া মাকৰ লগত মিলিব পৰা নাছিল, ইয়াৰোপৰি তেওঁক আশ্বস্ত কৰা হৈছিল যে মৃত্যুৰ আগতে তাইৰ মাকে তাইক তাইৰ সম্বন্ধীয় ককায়েকৰ সৈতে বিবাহ কৰোৱাব বিচাৰিছিল।  বিয়াৰ দুসপ্তাহৰ পাছত তেওঁ অসুস্থ অনুভৱ কৰিছিল আৰু তদন্তত প্ৰকাশ পাইছিল যে তেওঁ এইচ আই ভি পজিটিভ। এই ৰোগ তেওঁলৈ তেওঁৰ স্বামীৰ পৰা সংক্ৰমণ হৈছিল আৰু দুয়োজনে অতি সোনকালেই "নিৰাময়" ব্যৱস্থা গ্ৰহণ কৰিছিল। তেওঁ উল্লেখ কৰা মতে এজন ডাক্তৰে তেওঁক তেওঁৰ জৰায়ু আঁতৰাই পেলাবলৈ কৈছিল। ল’ৰী চালক স্বামীয়ে বিয়াৰ আগতেই জানিছিল যে তেওঁ এইচ আই ভি পজিটিভ। পিচলৈ দুয়োৰে বিচ্ছেদ হৈছিল আৰু তেওঁ চেষ্টা কৰিও পুনৰ বিবাহৰ ক্ষেত্ৰত বিফল হ’ল।  পিছলৈ তেওঁ আত্মহত্যা কৰে। এনেবোৰ ঘটনাৰ বাবে সংবাদ মাধ্যম তেওঁৰ কাহিনীৰ প্ৰতি আগ্ৰহী হ’বলৈ ধৰিলে। এইদৰেই তেওঁ মুকলিকৈ মাত মাতিবলৈ উৎসাহিত হৈছিল আৰু তেখেতৰ সেই সাহসী সিদ্ধান্তৰ বাবেই মুকলিকৈ প্ৰকাশকৰা ভাৰতৰ প্ৰথমগৰাকী এইচ আই ভি পজিটিভ মহিলা হিচাপে পৰিচিত হয়। 

বৰালক্ষ্মী, জোনছ আৰু হেমাৰ সহ তেওঁ পজিটিভ উইমেন নেটৱৰ্কৰ অন্যতম প্ৰতিষ্ঠাপক আছিল। ইয়াৰ জড়িয়তে তেওঁলোকে এইচ আই ভি সম্পৰ্কীয় তথ্য যোগান ধৰিবলৈ চৰকাৰী সংস্থাসমূহৰ ওপৰত হেঁচা সৃষ্টি কৰিছিল।  তেওঁলোকে সহস্ৰাব্দ উন্নয়ন লক্ষ্যৰ প্ৰতি ভাৰতৰ দায়বদ্ধতাক ব্যৱহাৰ কৰি নিঃস্ব মহিলাসকলক ঘৰ যোগান ধৰিবলৈ চৰকাৰক বুজাই দিয়াৰ লগতে এইচ আই ভি পজিটিভ বিধৱাসকলৰ বিশেষ চিকিৎসাৰ বাবে যুক্তি আগবঢ়াই আহিছে।

যেতিয়া এইচ আই ভি/এইডছ ব্যৱস্থাপনাৰ অংশ হিচাপে এ আৰ ভি ঔষধ প্ৰৱৰ্তন কৰা হৈছিল তেতিয়া পি ডব্লিউ এন এ তেওঁলোকৰ এজন স্বেচ্ছাসেৱকক চিকিৎসালয়ৰ ভিতৰত চিকিৎসা প্ৰদানৰ ব্যৱস্থা নিৰীক্ষণ কৰাৰ ব্যৱস্থা কৰিছিল যাতে এই ৰোগীৰ প্ৰতি কৰ্মচাৰী সকলৰ আচৰণ উন্নত হয়। 
২০১৫ চনৰ আন্তঃৰাষ্ট্ৰীয় নাৰী দিৱসত তেওঁ নাৰী শক্তিৰ সন্মান লাভ কৰে ৷    আন্তঃৰাষ্ট্ৰীয় নাৰী দিৱসৰ দিনা ভাৰতৰ তদানীন্তন ৰাষ্ট্ৰপতি প্ৰণৱ মুখাৰ্জীয়ে এই বঁটা প্ৰদান কৰে ৷ 

২০২০ চনত তেওঁ পিডব্লিউএনৰ সভানেত্ৰী আছিল আৰু এতিয়াও এইচ আই ভি পজিটিভ লোকৰ বিৰুদ্ধে বৈষম্য প্ৰতিহত কৰিবলৈ যুক্তি আগবঢ়াই সক্ৰিয় হৈ আছে।  বিশ্ব এইডছ দিৱসৰ পিন্ধিবলৈ তেওঁ ২০ টকাত ৰঙা ফিতা বিক্ৰী কৰে। তেওঁ এই কথা লক্ষ্য কৰে যে টকাখিনি গুৰুত্বপূৰ্ণ হোৱাৰ লগতে ফিতা পিন্ধাটোও গুৰুত্বপূৰ্ণ কাৰণ ইয়াৰ দ্বাৰা এই কাৰ্য্যক সমৰ্থন কৰা লোকৰ তথ্য একোটা সংগ্ৰহ হয়। 

## তথ্যসূত্ৰসমূহ

শ্ৰেণী:জীৱিত ব্যক্তি
শ্ৰেণী:নাৰী শক্তি পুৰস্কাৰ বিজয়ী
বহু বেগম

**বহু বেগম**' () ১৯৬৭ চনৰ এম ছাদিকৰ পৰিচালনাত নিৰ্মিত এখন হিন্দী ছবি আৰু ইয়াত প্ৰদীপ কুমাৰ , মীনা কুমাৰী আৰু অশোক কুমাৰে অভিনয় কৰিছে।  ছবিখনৰ সংগীত ৰোশনৰ আৰু গীতৰ কথা ছাহিৰ লুধিয়ানৱীৰ। এই ছবিখন মহম্মদ ৰফী আৰু আশা ভোছলেই গোৱা "হম ইণ্টেজাৰ কৰেংগে তেৰা কয়ামত তক" আৰু লতা মংগেশকাৰে গোৱা "দুনিয়া কৰে সৱাল" গীতৰ বাবে পৰিচিত।  এইখন লক্ষ্ণৌৰ তংকালীন সময়ৰ ওপৰত আধাৰিত এখন মুছলিম পিৰিয়দ নাট্যধৰ্মী ছবি, যি বহু বেগমৰ জাগীৰৰ এটা পুৰণি কাহিনীৰ পটভূমিত ছবিখন নিৰ্মিত হৈছে।
## কাহিনী
লক্ষ্ণৌৰ এজন বিশেষ সা-সম্পত্তি নথকা নবাবৰ জীয়েক জীন্নতক নবাব ছিকন্দৰ মিৰ্জাই এখন গহনাৰ দোকানত দেখা পাই তেওঁৰ প্ৰেমত পৰে। আনহাতে তেওঁ নবাব  ইউচুফক ভাল পায় আৰু ইউচুফৰ সৈতেহে নিকাহ কৰিব বিচাৰে। কিন্তু ইউচুফৰ খুৰাকে চালাকীৰে জীন্নতে গম নোপোৱাকৈয়ে তেওঁক ছিকন্দৰ মিৰ্জাৰ সৈতে নিকাহ কৰাই দিয়ে। পিছত ইউচুফে সকলো কথা গম পাই জীন্নতৰ ওচৰলৈ আহে। তেওঁ কয় যে নিকাহ যদিও অবৈধ আছিল, তথাপি এজন সৎ ব্যক্তি ছিকন্দৰৰ সন্মানৰ খাতিৰত তেওঁ ইউচুফৰ সৈতে যা

## তথ্য সংগ্ৰহ

## বাহ্যিক সংযোগ
* 
*  

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:১৯৬৭ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:ভাৰতীয় উৰ্দু চলচ্চিত্ৰ
সৌৰভ সুমন

**ড° সৌৰভ সুমন** () এগৰাকী ভাৰতীয় কৃষি গৱেষক। তেওঁক নাৰী শক্তি সন্মানেৰে সন্মানিত কৰা হৈছে ৷ তেওঁ এন জি অ'ৰ জড়িয়তে বিহাৰৰ নাৰীসকলক সবলীকৰণৰ বাবে নেতৃত্ব দি আহিছে। মহিষাসুৰ শ্বহীদ দিৱস উদযাপনৰ আয়োজনতো তেওঁ জড়িত হৈ আছে।

## জীৱন
সুমনে বিহাৰৰ কুশৱাহা ( কোয়েৰী ) পৰিয়াল এটাত জন্মগ্ৰহণ কৰিছিল, অৱশ্যে তেওঁ দলিত পৰিয়াল এটাতহে ডাঙৰ-দীঘল হৈছিল। ১৯৮০ চনত তেওঁৰ পিতৃ কামেশ্বৰ সিং মাহটোক হত্যাৰ অপৰাধত গ্ৰেপ্তাৰ কৰি মৃত্যুদণ্ডৰ শাস্তি প্ৰদান কৰা হয়।। 
আলিগড় মুছলিম বিশ্ববিদ্যালয়ত  অধ্যয়ন কৰি কৃষি বিজ্ঞান অধ্যয়ন কৰিছিল যদিও পিছলৈ তেওঁ সামাজিক কামৰ লগত জড়িত হোৱাৰ সিদ্ধান্ত লয়। 

সুমন এন জি অ’ বিহাৰ সেৱা সংস্থাৰ সম্পাদক হৈছিল। সংগঠনটোৱে নৱাদা চহৰৰ আশে-পাশে থকা বিক্ষিপ্ততাৰ ওপৰত নিজৰ কাম কেন্দ্ৰীভূত কৰে যদিও তেওঁলোকে বিহাৰৰ প্ৰতিও আগ্ৰহ প্ৰকাশ কৰে। তেওঁৰ নেতৃত্বত বিহাৰ সেৱা সংস্থাই মহিলাসকলৰ বাবে তথ্য প্ৰযুক্তি আৰু মোবাইল ফোন বিষয়ৰ পাঠ্যক্ৰমৰ আয়োজন কৰে আৰু ভাৰতীয় মহাকাশ গৱেষণা সংস্থা (ইছৰো)ৰ বাবে মহিলাসকলে কৃষি গৱেষণাত অংশগ্ৰহণ কৰাৰ ব্যৱস্থা কৰে। 

মহিষাসুৰ শ্বহীদ দিৱস  এটা বিতৰ্কিত উদযাপনৰ আয়োজনতো তেওঁ জড়িত হৈছিল। । 

২০১৬ চনত সুমনক নতুন দিল্লীত ভাৰতৰ মহিলাৰ বাবে আগবঢ়োৱা সৰ্বোচ্চ বঁটা নাৰী শক্তিৰ পুৰস্কাৰ প্ৰদান কৰা হয়। সভাপতি প্ৰণৱ মুখাৰ্জীয়ে ৰাষ্ট্ৰপতি ভৱনত ( ৰাষ্ট্ৰপতি ভৱন ) এই বঁটা প্ৰদান কৰে ।  মহিলা আৰু শিশু উন্নয়ন মন্ত্ৰালয়ে আয়োজন কৰা এই অনুষ্ঠানত ডব্লিউ ডি চিৰ মন্ত্ৰী মানেকা গান্ধীৰ লগতে প্ৰধানমন্ত্ৰী নৰেন্দ্ৰ মোডীয়ো উপস্থিত আছিল ৷ 

২০১৮ চনত লোকান আৰজেডিৰ নেতা কৈলাশ পাছৱানক হত্যা কৰা লোকসকলে চুমনক হত্যাকাণ্ড সংঘটিত কৰিবলৈ ধন দিয়া ব্যক্তি বুলি অভিযোগ উত্থাপন কৰিছিল। অৱশ্যে কোনো প্ৰমাণৰ উল্লেখ কৰা হোৱা নাছিল।  সুমনে নিজকে আদালতৰ ওচৰত আত্মসমৰ্পণ কৰি কৈছিল যে তেওঁক দোষী সাজিবলৈ পৰিকল্পনা কৰা হৈছে। তেওঁ এই লোকসকলক পাছৱানক হত্যা কৰিবলৈ কোনোধৰণৰ মাটি আৰু ধন দিয়া নাই। 

## তথ্যসূত্ৰসমূহ

শ্ৰেণী:জীৱিত ব্যক্তি
শ্ৰেণী:নাৰী শক্তি পুৰস্কাৰ বিজয়ী
হিমবন্ত

**হিমবন্ত** (ইংৰাজী: Himavanta) এখন কিংবদন্তিমূলক অৰণ্য, এই অৰণ্যখনক **হিমমানপন** (Himmanpan) পৰ্বত বুলিও কোৱা হয়, এই হিমালয়ত অৱস্থিত বুলি কোৱা হয়। হিমবন্ত থাই সাহিত্যৰ ত্ৰিভূমিকথা (Traibhumikatha) নামৰ এক কাহিনীত বৰ্ণনা কৰা হৈছে য'ত কোৱা হৈছে যে হিমবন্ত হৈছে এনে এখন অৰণ্য য'ত বহুতো বৈচিত্ৰময় পৌৰাণিক জীৱ যেনে ফায়া নাগ, ফায়া ক্ৰুট, আৰু কিন্নৰী, আত্মা বা আনকি দেৱ-দেৱীও বাস কৰে।

থাই লোককথাত সততে উল্লেখ কৰা পৌৰাণিক নাৰিফন গছো ইয়াত গজি উঠে বুলি কোৱা হয়। হিমবন্তৰ কাহিনী আৰু বিদ্যমান তিনি ভূখণ্ডৰ ব্যাখ্যা ছি সাতচানালাইৰ দাৰ্শনিক-ৰজা ফায়া লিথাইয়ে লিখিছিল। হিমবন্ত অৰণ্য যিহেতু বৌদ্ধ ব্ৰহ্মাণ্ডবিজ্ঞানৰ সৈতে জড়িত, সেয়েহে ই বৌদ্ধ আৰু হিন্দু ধৰ্মৰ লগতে অন্যান্য ধৰ্মৰ বিশ্বাস, সংস্কৃতি আৰু শিল্পকৰ্মক গভীৰভাৱে প্ৰভাৱিত কৰে।

## বাসিন্দা
**গবিল্লাপাক্সা** (Gabillapaksa) হৈছে আধা বান্দৰ, আধা চৰাই, কান্ধত ডেউকা, চৰাইৰ ঠেং আৰু ক’লা নোমযুক্ত কিংবদন্তীমূলক জীৱ। ইয়াৰ কঁকালৰ ওপৰত অংশ চিমিয়ানৰ দৰে, আৰু তলত অংশ চৰাইৰ দৰে। এক নতুন প্ৰকাৰৰ মিশ্ৰিত প্ৰাণী হিচাপে এই জীৱটোৰ বিষয়ে ৰামায়ণতো বৰ্ণনা হৈছিল।

**কিন্নৰী** আৰু **কিন্নৰ**ৰ শৰীৰৰ ওপৰৰ অংশ মানুহৰ দৰে, আৰু তলৰ অংশ পক্ষীৰ দৰে, ডেউকাৰ সহায়ত উৰিব পাৰে। কিংবদন্তি অনুসৰি তেওঁলোক ক্ৰাইলাছ পৰ্বতৰ পাদদেশৰ হিমবন্ত অৰণ্যত বাস কৰে। থাইলেণ্ডৰ বহু শিল্পকৰ্মতো ইহঁতক সঘনাই চিত্ৰিত কৰা হয়।

**গৰুড়** (থাই: ครุฑ) এবিধ পক্ষী সদৃশ জন্তু, আৰু ভগৱান বিষ্ণুৰ বাহন। অমৰ অৰ্ধ-ঈগলৰ ৰূপী গৰুড়ক কোনো অস্ত্ৰই ক্ষতি কৰিব নোৱাৰে, আনকি ইন্দ্ৰৰ বজ্ৰইয়ো ক্ষতি কৰিব নোৱাৰে। গৰুড়ৰ আন এটা নাম আছে, সুবান (থাই: สุบรรณ), যাৰ অৰ্থ হৈছে "যাদুকৰী পোছাক।" গৰুড় ডাঙৰ, অতি শক্তিশালী, দ্ৰুততাৰে উৰিব পাৰে। গৰুড়ৰ বুদ্ধি অতি তীক্ষ্ণ তথা সন্মানীয় বুলি গণ্য কৰা হয়। গৰুড়ক মান ভাষাত **গেলন** বা **নান বেলু** আৰু জাপানী ভাষাত **কাৰুৰা** বোলা হয়।

**[[নাগ (কিংবদন্তি)|ফায়া নাগ]]** () অৰ্ধ-মানৱ, অৰ্ধ-সৰ্প আকৃতিৰ এক অৰ্ধ-দৈৱিক জাতি। তেওঁলোকে পাতাললোকত বসবাস কৰে। কোনো কোনো সময়ত পূৰ্ণ বা আংশিকভাৱে মানুহৰ ৰূপ ল'ব পাৰে। শিল্পকলাসমূহতো তেওঁলোকক এইদৰে উপস্থাপন কৰা হয়।

## টোকা


## তথ্য সংগ্ৰহ

শ্ৰেণী:কিংবদন্তি
চন্দাবাই

পণ্ডিত ব্ৰহ্মচাৰিনী **চন্দাবাই** (১৮৮০–১৯৭৭) এগৰাকী জৈন পণ্ডিত আৰু ভাৰতৰ নাৰী শিক্ষাৰ পথ প্ৰদৰ্শক। তেওঁ আছিল ভাৰতৰ আটাইতকৈ পুৰণি মহিলা প্ৰকাশন *জৈন মহিলাদৰ্শৰ* প্ৰতিষ্ঠাপক।

## পৰিয়াল
তেওঁ উত্তৰ প্ৰদেশৰ বৃন্দাবনৰ নাৰায়ণদাস আগৰৱালাৰ কন্যা৷ তেওঁৰ পিতৃ এজন বিশিষ্ট নাগৰিক আৰু ভাৰতৰ স্বাধীনতাৰ সমৰ্থক আছিল। ১১ বছৰ বয়সত ধৰ্মকুমাৰৰ লগত চন্দাবাই বিবাহপাশত আবদ্ধ হয়। ধৰ্মকুমাৰ আছিল আৰাৰ ঘৰৰ মালিক তথা পণ্ডিত প্ৰভুদাস জৈনৰ ১৮ বছৰীয়া নাতি৷ পিছৰ বছৰত ধৰ্মকুমাৰৰ মৃত্যু হয়। নিজে জৈন পণ্ডিত ধৰ্মকুমাৰৰ জ্যেষ্ঠ ভাতৃ দেৱকুমাৰ জৈনে চন্দাবাইক পঢ়া-শুনা কৰিবলৈ উৎসাহিত কৰিছিল। এই ঘটনা সেই সময়ত অস্বাভাৱিক আছিল।

## শিক্ষা আৰু কৰ্ম
চন্দাবাইয়ে সংস্কৃত, প্ৰাকৃত, ধৰ্মসূত্ৰ, ন্যায় (যুক্তি), সাহিত্য, ব্যাকৰণ আদি ধ্ৰুপদী বিষয় অধ্যয়ন কৰিছিল। তেওঁ কাশীৰ পৰা "পণ্ডিতা" উপাধি অৰ্জন কৰে। তেওঁ এজন ভাল বক্তা আছিল, ১৭ বছৰ বয়সত পানীপটত পঞ্চ কল্যাণক প্ৰতিষ্ঠাত প্ৰথম ভাষণ দিছিল৷

১৯০৭ চনত তেওঁ ছোৱালীৰ বাবে এখন বিদ্যালয় প্ৰতিষ্ঠা কৰে। ১৯২১ চনত এই বিদ্যালয়খন জৈন বাল আশ্ৰম নামেৰে পৰিচিত হয়। ১৯৩৯ চনত বাল আশ্ৰমৰ পৰিচালক হিচাপে নিযুক্তি পোৱা নেমীচন্দ্ৰ জ্যোতিছাচাৰ্যই পিছলৈ জৈনসকলৰ আগশাৰীৰ পণ্ডিত হিচাপে বিখ্যাত হয়। নেমীচন্দ্ৰৰ সৈতে হোৱা এক সাক্ষাৎকাৰৰ সময়ত চন্দাবাইয়ে তেওঁক সংস্কৃত আৰু প্ৰাকৃত গ্ৰন্থৰ ওপৰত প্ৰশ্ন কৰে, তাৰ ভিতৰত দেৱগাম স্তোত্ৰ, আত্মাশাসন আৰু গোমৎসৰ জীৱকাণ্ড আদি অন্যতম।

চন্দাবাই নিজেই প্ৰায়ে বালাশ্ৰমত অসুস্থ ছাত্ৰ-ছাত্ৰীক সেৱা আগবঢ়াইছিল। ১৯৪৩ চনত তেওঁ টাইফয়েড ৰোগত আক্ৰান্ত এগৰাকী ছোৱালীক যত্ন লৈছিল, ছোৱালীজনীয়ে অৱশেষত সুস্থ হৈ উঠিছিল আৰু পিছলৈ ন্যায়তীৰ্থ ডিগ্ৰী লাভ কৰিছিল।

## আলোচনী
১৯২১ চনত তেওঁ জৈন মহিলাদৰ্শ নামৰ এখন আলোচনী আৰম্ভ কৰিছিল৷ বহু বছৰ ধৰি সম্পাদনা কৰিছিল। তেওঁ *উপদেশ ৰত্ন মালা, সৌভাগ্য ৰত্ন মালা, নিবন্ধ ৰত্ন মালা, আদৰ্শ কাহানীয়াঁ, আদৰ্শ নিবন্ধ* আৰু *নিবন্ধ দৰ্পন*কে ধৰি কেইবাখনো গ্ৰন্থ ৰচনা কৰিছে৷

## তথ্যসূত্ৰ

শ্ৰেণী:লেখিকা শ্ৰেণী:জৈন ধৰ্ম
শ্ৰেণী:ভাৰতীয় মহিলা
শ্ৰেণী:বিংশ শতিকাৰ ভাৰতীয় মহিলা বিজ্ঞানী
চন্দন তিৱাৰী

**চন্দন তিৱাৰী** () হ'ল বিহাৰৰ এগৰাকী ভাৰতীয় লোকগায়ক। লোকগায়িকা হিচাপে পৰিচিত তিৱাৰীয়ে‍ ভোজপুৰী, নাগপুৰী, আৱাধি আৰু হিন্দী ভাষাত গীত গায়। তেওঁক সংগীত নাটক একাডেমী-বিসমিল্লাহ খান সন্মান প্ৰদান কৰা হৈছিল। কলকাতাত ভোজপুৰী কোকিলাই তেওঁক সন্মানিত কৰিছিল। বিএজি ফিল্মছ-নিউজ ২৪-এ তেওঁক শ্ৰেষ্ঠ পৰম্পৰাগত লোকগায়িকাক সন্মান প্ৰদান কৰে। ভাৰতীয় লোকসংগীতলৈ আগবঢ়োৱা অৱদানৰ বাবে ইণ্ডিয়া টুডে আলোচনীত কভাৰ ষ্ট’ৰীত প্ৰকাশ পাইছিল। তেওঁ পূৰবী সোহৰ, পাচৰা গান্ধী গীত, নদীৰ গীত, ছঠগীত কাজৰী আৰু থুমৰি আদি বিভিন্ন গীত গাই আহিছে।

## প্ৰাৰম্ভিক জীৱন
চন্দন তিৱাৰীৰ জন্ম হৈছিল ভাৰতৰ বিহাৰৰ ভোজপুৰ জিলাৰ বদকা গাঁৱত। ঝাৰখণ্ডৰ চাছ বোকাৰোত তেওঁ ডাঙৰ-দীঘল হৈছিল। হাজৰিবাগৰ বিনোবা ভাবে বিশ্ববিদ্যালয়ৰ পৰা নৃতত্ত্ব বিষয়ত অনাৰ্ছসহ বি.এ. উত্তীৰ্ণ হৈছিল। তেওঁৰ এলাহাবাদ প্ৰয়াগ সংগীত সমিতি পৰা ছয় বছৰীয়া প্ৰভাৰকৰ প্ৰাপ্ত। তেওঁ দিল্লী চৰকাৰৰ মৈথিলী আৰু ভোজপুৰী একাডেমীৰ বাবে বিৰল আৰু গ্ৰাম্য ভোজপুৰি গীতৰ ওপৰত গৱেষণা-প্ৰকল্পত নিয়োজিত হৈ‍ আছে। 

## কেৰিয়াৰ
চন্দন তিৱাৰী ভোজপুৰী, মাইথিলী, মগাহী, আৱাধি, নাগপুৰী (বিশেষকৈ ভোজপুৰী ভাষাত) গান গোৱা এজন লোকগায়ক। দূৰদৰ্শনত মাই মিউজিকেল এফৰ্টৰ বিশেষ শ্ব' আৰু *পুৰবিয়াতান* আৰু *নিমিয়া চিৰাইয়ান কে বাছাৰ* দৰে ধাৰাবাহিককে ধৰি বহু বিশেষ মিউজিকেল শ্ব' কৰিছে॥ মহুৱা টি.ভি.ত জিলা টপ এণ্ড ছুৰ সংগ্ৰামত অংশগ্ৰহণ কৰিছিল। ইটিভিৰ লোক জলৱা অনুষ্ঠানত অংশ লৈছিল ছানীয়ে। বিগ মেজিক গংগা টি.ভিৰ লগতে ভক্তিসাগৰৰ বহু বিশেষ অনুষ্ঠান কৰিছে। অল ইণ্ডিয়া ৰেডিঅ’ পাটনাৰ সৈতে তেওঁ বিশেষ লোক আৰু গাজল ৰেকৰ্ডিং শ্ব’ কৰিছে। তেওঁ সদায়েই লোকগীতত মহিলাৰ অংশগ্ৰহণ আৰু মহিলা সবলীকৰণৰ পক্ষত থিয় দি আহি‍ছে।

তেওঁ বহুতো সন্মানীয় ব্যক্তিগত এফ.এম.ৰেডিঅ' চেনেলৰ সৈতে বহুতো সংগীতৰ ধাৰাবাহিক আৰু সাক্ষাৎকাৰ অনুষ্ঠান কৰিছে। যেনে ৰেডিঅ' মিৰ্চি, ৰেডিঅ' ধুম, ৰেডিয়' সনেহি আৰু মোবাইল ৰেডিঅ-গ্ৰামৱানী। চন্দন তিৱাৰী বিগ মেজিক গংগা টিভি শ্ব' ৰং পুৰৱাইয়াৰ বাছনি টিম মেম্বাৰ আছিল। চন্দন তিৱাৰীয়ে বিভিন্ন ধৰণৰ গীত, উৎসৱ আৰু বিভিন্ন ধৰণেৰে বিভিন্ন বিষয়ত কাম কৰি আহিছে। তেওঁ সদায় সংগীত উদ্যোগত অশ্লীলতা বিৰোধী হৈ আহিছে।

## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
মাৰ্জাৰী গডফ্ৰে

**মাৰ্জাৰী গডফ্ৰে** (, ২৯ মাৰ্চ ১৯১৯ – ২৭ অক্টোবৰ ২০০৩) পঞ্চম লোকসভা আৰু অন্ধ্ৰ প্ৰদেশ বিধানসভাৰ এগৰাকী এংলো-ভাৰতীয় মনোনীত সদস্য আছিল।
## আৰম্ভণিৰ জীৱন
১৯১৯ চনৰ ২৯ মাৰ্চত হায়দৰাবাদ, অন্ধ্ৰ প্ৰদেশতমাৰ্জাৰীৰ জন্ম হৈছিল৷ তেওঁ অছমানিয়া বিশ্ববিদ্যালয়ৰ পৰা কলাৰ স্নাতক ডিগ্ৰী লাভ কৰে।

## কৰ্মজীৱন
এগৰাকী শিক্ষাবিদ হিচাপে গডফ্ৰেই ১৭ বছৰ ধৰি পৰীক্ষা আৰু নিৰ্বাচনৰ ভাৰপ্ৰাপ্ত অধীক্ষক হিচাপে কাম কৰিছিল। তেওঁ হায়দৰাবাদৰ *দ্য কেথলিক এছ'চিয়েচন* প্ৰতিষ্ঠা কৰিছিল। তেওঁ পঞ্চম লোকসভাৰ বাবে মনোনীত হোৱা দুগৰাকী এংলো-ইণ্ডিয়ান সদস্যৰ ভিতৰত অন্যতম আছিল৷ তেওঁ ১৯৭১ চনত মনোনয়ন পাইছিল। ইয়াৰ পূৰ্বে তেওঁ চাৰি বছৰ ধৰি অন্ধ্ৰ প্ৰদেশ বিধানসভাৰ মনোনীত সদস্য আৰু সৰ্বভাৰতীয় এংলো-ইণ্ডিয়ান সংস্থাৰ উপ-সভাপতি আছিল।

গডফ্ৰেই কেন্দ্ৰীয় সমাজ কল্যাণ পৰামৰ্শদাতা পৰিষদতো কাৰ্যনিৰ্বাহ কৰিছিল আৰু এংলো-ইণ্ডিয়ান শিক্ষাৰ আন্তঃৰাজ্যিক ব’ৰ্ডত অন্ধ্ৰপ্ৰদেশক প্ৰতিনিধিত্ব কৰিছিল।

## ব্যক্তিগত জীৱন
১৯৪৯ চনৰ ১০ জানুৱাৰীত মাৰ্জাৰীৰ এলেন গডফ্ৰেৰ সৈতে বিবাহ হয়। দম্পতীটোৰ দুটা সন্তান আছিল। ২০০৩ চনৰ ২৭ অক্টোবৰত তেওঁৰ মৃত্যু হয়৷ মৃত্যুৰ কাৰণ হৃদযন্ত্ৰৰ প্ৰক্ৰিয়া বন্ধ হৈ তেওঁ মৃত্যুমুখত পৰিছিল৷ তেওঁৰ মৃত্যুত *অন্ধ্ৰ প্ৰদেশ কাউন্সিল অৱ চাৰ্চ* আৰু *দ্য কেথলিক এছ'চিয়েচন অৱ হায়দৰাবাদে* শোক প্ৰকাশ কৰে।

তেওঁৰ কন্যা ডেলা গডফ্ৰেও অন্ধ্ৰ প্ৰদেশ ৰাজ্যিক বিধানসভাৰ মনোনীত সদস্য আছিল।
## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:অন্ধ্ৰপ্ৰদেশৰ ব্যক্তি
শ্ৰেণী:মৃত ব্যক্তি
সুশীলা গোপালন

**সুশীলা গোপালন** (২৯ ডিচেম্বৰ ১৯২৯, মুহাম্মা, আলাপ্পুজা, কেৰালা – ১৯ ডিচেম্বৰ ২০০১, তিৰুৱনন্তপুৰম, কেৰালা) এগৰাকী ভাৰতীয় কমিউনিষ্ট নেতা৷ তেওঁ ভাৰত কমিউনিষ্ট পাৰ্টিৰ অন্যতম প্ৰতিষ্ঠাপক সদস্য আছিল।

## জীৱন

আম্বালাপ্পুজা (১৯৬৭), আলাপ্পুজা (১৯৮০) আৰু চিৰাইংকিল (১৯৯১)ৰ পৰা তিনিবাৰকৈ সংসদৰ সদস্য নিৰ্বাচিত হৈছিল আৰু কেইবাবছৰ ধৰি কেৰালা চৰকাৰৰ মন্ত্ৰী আছিল।  চিৰাপ্পাঞ্চিৰা মুহাম্মাৰ বিখ্যাত কালাৰী পৰিয়ালত জন্মগ্ৰহণ কৰা সুশীলা গোপলানে আলাপ্পুজা আৰু ত্ৰিবান্দ্ৰমত শিক্ষা গ্ৰহণ কৰি কমিউনিষ্ট পাৰ্টিত যোগদান কৰে। তেওঁ এ কে গোপালনক বিয়া কৰাইছিল৷ তেওঁ আছিল ১৯৫২ চনত দলটোৰ অন্যতম প্ৰবীণ সৈনিক৷ আত্মগোপন কৰি থকা বছৰবোৰত তেওঁ গোপালনক লগ পাইছিল। সুশীলা গোপালন তেওঁতকৈ ২৫ বছৰ সৰু আছিল।

চি পি আই (এম)ৰ চিন্তাধাৰাৰ মাজেৰে গুৰুত্বপূৰ্ণ দায়িত্ব পালন কৰা কেইগৰাকীমান মহিলাৰ ভিতৰত সুশীলা গোপালন অন্যতম। কেৰালাৰ কেইবাখনো এল ডি এফ কেবিনেটৰ মন্ত্ৰী আছিল। শেষৰ কাৰ্যকালত তেওঁ উদ্যোগ আৰু সমাজ কল্যাণ মন্ত্ৰী আছিল।
## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
শ্ৰেণী:কেৰালাৰ ব্যক্তি
শ্ৰেণী:মৃত ব্যক্তি



## বাহ্যিক সংযোগ

* Condolence by the Polit-bureau 
* Interview concerning Kerala's Industrial Policy
* Jeevitha Katha 
* List of members of the 4th Lok Sabha#Kerala
তেজস্বিনী গৌড়া

**তেজস্বিনী গৌড়া** (; জন্ম: ১১ নৱেম্বৰ ১৯৬৬) কৰ্ণাটক(ভাৰত)ৰ কনকাপুৰাৰ পৰা কংগ্ৰেছ দলক প্ৰতিনিধিত্ব কৰি চতুৰ্দশ লোকসভাৰ (২০০৪–২০০৯) সদস্য হৈছিল। এই আসনখনেই পাছলৈ বাংগালুৰু (গ্ৰাম্য) আসনলৈ ৰূপান্তৰিত হয়, আৰু ২০০৯ চনত তৃতীয় স্থান লাভ কৰাৰ সময়ত তেওঁ নতুন আসনখনৰ পৰা প্ৰতিদ্বন্দ্বিতা কৰে। ২০১৪ চনৰ মাৰ্চ মাহত তেওঁ কংগ্ৰেছ দল এৰি বিজেপিত যোগদান কৰে।.২০২৪ চনৰ মাৰ্চ মাহত তেওঁ কৰ্ণাটক বিধান পৰিষদৰ সদস্য পদ ত্যাগ কৰে।
## প্ৰাথমিক জীৱন আৰু শিক্ষা
১৯৬৬ চনৰ ১১ নৱেম্বৰত বাংগালুৰু গ্ৰাম্য জিলাৰ দোদ্দাৰায়প্নাহল্লীত মুনিনানজপ্পা আৰু মুনিথায়াম্মাৰ ঘৰত তেজস্বিনীৰ জন্ম হৈছিল। বাংগালুৰুৰ বিবেকানন্দ আইন মহাবিদ্যালয়ৰ পৰা তেওঁ ৰাজনীতি বিজ্ঞানত স্নাতকোত্তৰ আৰু আইন বিষয়ত স্নাতক ডিগ্ৰী লাভ কৰিছে। বাংগালোৰ বিশ্ববিদ্যালয়ৰ পৰাও তেওঁ ডক্টৰেট ডিগ্ৰী লাভ কৰিছে। তেওঁৰ এগৰাকী পুত্ৰ আৰু এগৰাকী কন্যা আছে।

## সাংবাদিক হিচাপে জীৱন
ৰাজনীতিত প্ৰৱেশ কৰাৰ পূৰ্বে তেজশ্বিনী এগৰাকী গৱেষক পণ্ডিত আছিল৷ তেওঁ জীৱন আৰু সমাজৰ বিভিন্ন দিশ সন্দৰ্ভত লিখিছিল। টেলিভিছনৰ তথ্যচিত্ৰ নিৰ্মাণৰ বাবেও তেওঁ চত্তিশগড় আৰু বস্তৰ আদিবাসী বেল্ট ভ্ৰমণ কৰিছে।

*"মুখা মুখী"* (কানাড়া ভাষাত ইয়াৰ অৰ্থ মুখামুখিকৈ) চাৰ্ট শ্ব' আয়োজন কৰিবলৈ আৰম্ভ কৰাৰ পিছত ভিৰৰ মাজত তেওঁৰ জনপ্ৰিয়তা বৃদ্ধি পায়। বহু ৰাজনৈতিক ব্যক্তিৰ সাক্ষাৎকাৰ লোৱাৰ পিছত তেওঁৰ জনপ্ৰিয়তা বাঢ়িবলৈ ধৰিলে৷ ৰাজনীতিবিদৰ আন্তঃদলীয় কন্দল আৰু দুৰ্নীতিৰ সৈতে জড়িত প্ৰশ্ন কৰা বিষয়বস্তুৰ বাবেই তেওঁৰ শ্ব’টোৰ জনপ্ৰিয়তা বৃদ্ধি হৈছে।
## নিৰ্বাচনী প্ৰদৰ্শন
জনপ্ৰিয়তাৰ সুযোগ লৈ ২০০৪ চনত চতুৰ্দশ লোকসভা নিৰ্বাচনৰ পূৰ্বে তেজশ্বিনীয়ে ভাৰতীয় জাতীয় কংগ্ৰেছত যোগদান কৰে৷ মনোনয়নৰ অন্তিম দিনা কংগ্ৰেছ দলৰ পৰা তেওঁক টিকট দিয়া হৈছিল। ভাৰতীয় জনতা পাৰ্টিৰ নেতা ৰামচন্দ্ৰ গৌড়া আৰু প্ৰাক্তন প্ৰধানমন্ত্ৰী দেৱগৌড়াক পৰাস্ত কৰি এক লাখৰো অধিক ভোটৰ ব্যৱধানত জয়লাভ কৰিবলৈ তেওঁ সক্ষম হয়।২০০৯ চনৰ সাধাৰণ নিৰ্বাচনত বেংগালুৰু গ্ৰাম্য সমষ্টিৰ পৰা তেওঁ কংগ্ৰেছৰ প্ৰাৰ্থী আছিল আৰু জনতা দল(এছ) আৰু বিজেপিৰ প্ৰাৰ্থীৰ পিছত তৃতীয় স্থান লাভ কৰিছিল।

## তথ্যসূত্ৰ
শ্ৰেণী:ভাৰতৰ মহিলা সাংসদ
শ্ৰেণী:লোকসভাৰ সাংসদ
মধু প্ৰিয়া

**পেদ্দিন্তি মধু প্ৰিয়া** () এগৰাকী ভাৰতীয় তেলেগু নেপথ্য গায়িকা। তেলেগু টেলিভিছনত তেওঁ আদাপিল্লানাম্মা নেনু আদাপিলানানী শীৰ্ষক লোকসংগীতটিৰ জৰিয়তে জনপ্ৰিয় হৈ পৰিছিল। তেওঁ তেলেগু ৰিয়েলিটি টিভি শ্ব' বিগ বছ এগৰাকী অংশগ্ৰহণকাৰী আছিল আৰু তেওঁক ১৩ সংখ্যক দিনত বহিষ্কাৰ কৰা হৈছিল।

## কেৰিয়াৰ
ডাগগাৰাগা দুৰংগা চলচ্চিত্ৰৰ বাবে গীত গাই মধু প্ৰিয়াৰ টলিউডত অভিষেক ঘটিছিল। ফিদা চিনেমাৰ "ভাচিণ্ডে" গীতটোৰ বাবে তেওঁ শ্ৰেষ্ঠ প্লে বেক গায়িকা মহিলাৰ ফিল্মফেয়াৰ বঁটা লাভ কৰে। তেওঁ ষ্টাৰ মা ৰিয়েলিটি ছিৰিজ বিগ বছ তেলেগুত অংশগ্ৰহণ কৰা ছানীক ১৩ দিনত বহিস্কৃত হৈছিল। 

## ডিস্কোগ্ৰাফী

## চলচ্চিত্ৰগ্ৰাফী

### টেলিভিছন

## তথ্যসূত্ৰ

শ্ৰেণী:ফিল্মফেয়াৰ বঁটা দক্ষিণ বিজয়ী
শ্ৰেণী:দক্ষিণ ভাৰতীয় আন্তঃৰাষ্ট্ৰীয় চলচ্চিত্ৰ বঁটা বিজয়ী
শ্ৰেণী:তেলুগু চলচ্চিত্ৰৰ নেপথ্য কণ্ঠশিল্পী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
হেলেন গিৰি ছিয়েম

**হেলেন গিৰি ছিয়েম** এগৰাকী ভাৰতীয় সংগীতজ্ঞ আৰু ইতিহাসবিদ, খাচী লোকসংগীত প্ৰচাৰৰ বাবে তেওঁ পৰিচিত। তেওঁ নৰ্থ ইষ্টাৰ্ণ হিল ইউনিভাৰ্চিটিৰ প্ৰাক্তন অধ্যাপক সদস্যা আৰু সংগীত নাটক একাডেমীৰ কাৰ্যবাহী পৰিষদৰ সদস্যা।

## জীৱনী

তেওঁ পৰম্পৰাগত খাচী বাদ্যযন্ত্ৰ পুনৰুদ্ধাৰত অৰিহণা যোগাইছিল বুলি জনা যায়। তাৰোপৰি তেওঁ খাচী সংগীতৰ প্ৰচাৰৰ বাবে শ্বিলঙৰ মাৰ্টিন লুথাৰ খ্ৰীষ্টান বিশ্ববিদ্যালয়ত বৃত্তি পুঁজি প্ৰতিষ্ঠা কৰিছিল।

তেওঁ ৩৫খন পৰম্পৰাগত সংগীত প্ৰতিষ্ঠান স্থাপনত সহায় কৰিছিল আৰু শাৰীৰিকভাৱে অক্ষম শিশুসকলৰ পুনৰ্বাসনৰ বাবে কাম কৰাৰ উপৰিও সংগীত উৎসৱৰ আয়োজন কৰিছে।

তেওঁৰ গ্ৰন্থ *Khasi Under British Rule, 1824-1947*, স্বাধীনতাৰ পূৰ্বৰ সময়ছোৱাৰ খাচী জীৱনৰ ঐতিহাসিক আখ্যান।

খাচী সংগীতৰ প্ৰতি তেওঁৰ অৱদানৰ বাবে ভাৰত চৰকাৰে ২০০৮ চনত তেওঁক  দেশৰ চতুৰ্থ সৰ্বোচ্চ অসামৰিক সন্মান পদ্মশ্ৰী  প্ৰদান কৰে।

## তথ্যসূত্ৰ

শ্ৰেণী:ভাৰতীয় মহিলা শ্ৰেণী:ইতিহাসবিদ শ্ৰেণী:সংগীতজ্ঞ শ্ৰেণী:মেঘালয়ৰ ব্যক্তি
শ্ৰেণী:বিংশ শতিকাৰ ভাৰতীয় মহিলা বিজ্ঞানী